text:
Himalaya
Ti Himalaya, ( /ˌhɪməˈleɪ.ə/ or /hɪˈmɑːləjə/; Sanskrito, ti hima (niebe) + ālaya (pagtaengan), literal a, "pagtaengan ti niebe"[1]) ket maysa a kabambantayan idiay Asia a nangisinsina kadagiti tanap ti Indiano a subkontinente manipud iti Tibetano a Banak.
Ti Himalaya a kabambantayan ket pagibalayan kadagiti kangatuan a pantok iti lubong, a mairaman ti kangatuan, ti Bantay Everest. Ti Himalaya ket mangiraman kadagiti ginasut a banbantay a sumurok ti 7,200 metmetro (23,600 ft) iti kangato. Iti paggiddiatan, ti kangatuan a pantok ti ruar ti Asia—ti Aconcagua, idiay Andes— ket 6,961 metmetro (22,838 ft) ti katayagna.[2]
Ti Himalaya a kabambantayan, a pagbuklan ti tallo a paralelo nga apo dagiti kabambantayan, kadenna wenno ballasiwenna dagiti lima a pagilian: ti Bhutan, India, Nepal, Tsina, ken Pakistan, a dagiti immuna a tallo a pagilian ket adda ti kaaduan a katurayan kadagitoy a kabambantayan.[3] Ti Himalaya ket nabeddengan iti amianan a laud babaen dagiti kabambantayan ti Karakoram ken Hindu Kush, iti amianan babaen ti Tibetano a Banak, ken iti abagatan babaen ti Tanap Indo-Ganges. Adda dagiti kangrunaan a karayan iti lubong, ti Indus, ti Ganges, ken ti Tsangpo-Brahmaputra, ket tumaudda ti Himalaya, ken dagiti naitiptipon a pagayusan a labneng ket pagtaengan ti 600 a riwriw a tattao. Ti Himalaya ket adda ti nangruna a panagsukogna kadagiti kultura ti Abagatan nga Asia; adu kadagiti pantok ti Himalaya ket sagrado iti Hinduismo ken Budismo.
Daytoy ket nabagkat babaen ti subduksion ti Indiano a tektoniko a plato idiay sirok ti Eurasiano a Plato, ti kabambantayan a Himalaya ket gumay-at ti, laud-amianan a laud nga aginggana ti daya-abagatan a daya, iti maysa nga arko ti 2,400 kilometmetro (1,500 mi) a kaatiddog. Ti lumaud nga angklana, ti Nanga Parbat, ket naisanglad idiay abagatan ti akin-amianan unay a tikor ti karayan Indus, ti akindaya nga angklana, ti Namcha Barwa, ti laud ti nalatak a tikor ti karayan Tsangpo. Ti kabambantayan ket naidumaduma iti kaakaba manipud iti 400 kilometmetro (250 mi) iti laud aginggana ti 150 kilometmetro (93 mi) iti daya.
Dagiti linaon
Ekolohia
Dagiti mula ken ayup ti Himalaya ket agdumaduma babaen ti klima, tudo, kangato, ken dagiti daga. Dagiti panagbalbaliw ti klima ket sumakup mabnipud ti tropikal a babba ti kabambantayan aginggana iti permanente a yelo ken niebe kadagiti kangatuan pantok. Iti kangatuan a lugar ti Tropiko ti Kanser, ti permanente linia ti niebe ket isu kadagiti kangatuan iti lubong iti agarup a 5,500 metmetro (18,000 ft).[4] Iti maigiddiatan, dagiti ekuatorial a kabambantayan idiay Baro a Guinea, ti Rwenzoris ken Colombia ket adda ti abab-baba a linia ti niebe iti 900 metmetro (2,950 ft) .[5] Ti kaadu ti tinawen a panagtudtudo ket umad-adu manipud iti laud nga agpadaya idiay igid ti akin-abagatan a sanguanan ti kabambantayan. Daytoy a panagduduma ti kangato, tudo ken kasasaad ti daga a maitipon ti nangato unay a linia ti niebe ket mangsuporta kadagiti adu a kita ti komunidad dagiti naisangsangayan a mula ken ayup. Kas pagarigan dagiti nakaro ti kangato nga altitud (nababa nga atmosperiko a presion) no mairaman ti nakaro a kalamiis ket mangpalubos ti panagbiag dagiti ekstremopilo nga organismo.[6]
Ti naisangsangayan a kabaknang ti agsabsabong ken mulmula ti Himalaya ket mapmapan kadagiti estruktural ken komposisional a panagbalbaliw gapu ti panagbalbaliw ti klima. Ti panagpangato ti temperatura ket mabalin a mangiyalis kadagiti nadumaduma a sebbangan kadagiti nangatngato nga elebasion. Ti kabakiran ti diraan ket pinarparukma babaen dagiti kabakiran ti pino idiay rehion ti Garhwal Himalaya. Adda dagiti reporta dagiti nasapa a panagsabsabong ket panagbungbunga kadagiti sebbangan ti kayo, a naipangpangruna ti rododendro, mansanas ken Myrica esculenta. Ti kangatuan nga ammo a sebbangan ti kayo idiay Himalayas ket ti Juniperus tibetica a mabirukan idiay 4,900 metmetro (16,080 ft) idiay Akin-daya a Tibet.[7]
Heolohia
Ti Himalaya ket dagiti kaubingan akabambantayan iti planeta ken kangrunaan a buklen ti nabagkat a sedimentario ken metamorpiko a bato. Segun ti moderno a teoria ti plato a tektoniko, ti pannakapormada ket ti nagbanagan ti maysa a kontinental a panagdinnungpar wenno orohenesis idiay igid ti pagsasabatan a pagbeddengan a baetan ti Indo-Australiano a Plato ken ti Eurasiano a Plato. Daytoy ket tinawtawagan a kas ti nakulpi a bantay.
Ti panagdungpar ket nangrugi iti Akin-ngato a Kretaseo a paset ti panawen idi 70 riwriw a tawtawen, idi tiaggungunay ti amianan nga Indo-Australiano a Plato, nga aggungunay iti agarup a 15 cm ti tunggal maysa atawen, ket nakidinnungpar iti Eurasiano a Plato. Idi agarup a 50 riwriw a tawtawen, daytoy napardas nga aggungunay nga Indo-Australiano a plato ket kompleto a nangrikep ti Taaw Tethys, a ti kaada daytoy ket naikeddeng babaen dagiti sedimentario a bato a mabirukan idiay dataran ti taaw , ken dagiti bulkan nga umarariping kadagiti igidna. Gaputa dagitoy a sedimento ket nalag-anda, nalumesda kadagit ikabambantayan embes a limned iti datar. Ti Indo-Australiano a plato ket agtultuloy maipipan a horisontal iti baba ti Tibetano a banak , a mangpilit ti banak nga agpangato. Ti Arakan Yoma bambantay idiay Myanmar ken ti Is-isla Andaman ken Nicobar idiay Luek tiBengal ket naporma pay a kas ti maysa anagbanagan ti daytoy a panagdungpar.
Ti Indo-Australiano a palato ket aggungunay pay laeng iti 67 mm ti tunggal maysa a tawen, ken kadagiti sumaruno a 10 a riwriw a tawtawen daytoy ket mapanto iti agarup a 1,500 km idiay Asia. Agarup a 20 mm ti tunggal maysa a tawen iti India-Asia c a panagsabsabat ket masagepsep babaen ti panagduyok iti igid ti akin-abagatan a sanguanan ti Himalaya. Daytoy ket pagbanagan ti Himalayas nga agpanagto babaen ti agarup 5 mm ti tunggal maysa a tawen, a mangaramid kadagitoy a heolohiko nga aktibo. Ti panagggunay ti Indiano a plato idiay plato ti Asian ket mangaramid daytoy a rehion a seismiko nga aktibo, a agbanagan kadagiti giingined
Idi las-ud ti kinaudi a panawen ti yelo, adda idi ti maysa a naikapet nga alog ti yelo dagiti glasier ti baetan ti Kangchenjunga iti daya ken Nanga Parbat iti laud.[8] Iti laud, dagiti glasier ket timmiponda ti network iti alog ti yelo idiay Karakoram, ken iti amianan, timmiponda ti dati a Tibetano a kaunegan ti daga a yelo iti abagatan, ti ruar a panagayos dagiti glasier ket nagpatingga iti baba ti elebasion iti 1,000–2,000 metmetro (3,300–6,600 ft).[8][9] Bayat a ti agdama a ginget dagiti glasier ti Himalaya ket umabot ti 20 aginggana iti 32 kilometmetro (12 iti 20 mi) iiti kaatiddog, adda dagiti kangrunaan a ginget dagiti glasier idi ket 60 aginggana iti 112 kilometmetro (37 iti 70 mi) ti kaatiddogda idi las-ud ti yelo a panawen.[8] Ti glasier a linia ti niebe (ti altitud a lugar ti pakapenpenan ken ablasion ti glasier ket natimbeng) ket agaru idi a 1,400–1,660 metmetro (4,590–5,450 ft) nga abab-baba ngen tatta nga aldaw. Isu nga, ti klima ket saana a 7.0 iti 8.3 °C (44.6 iti 46.9 °F) a nalamlamiis ngem tatta nga aldaw.[10]
Dagiti nagibasaran
- ^ "Panakailawlawagan ti Himalaya". Dagiti Online a Diksionario ti Oxford. Naala idi 2011-05-09.
- ^ "Bantay a Sistema ti Himalaya". Naala idi 2007-08-07.
- ^ Bishop, Barry. "Himalaya (bantay, Asia)". Encyclopaedia Britannica. Naala idi 1 Oktubre 2012.
- ^ Shi, Yafeng; Xie, Zizhu; Zheng, Benxing; Li, Qichun (1978). "Pannakaiwarwaras, Langa ken dagiti Panagdumaduma dagiti Glasier iti Tsina" (PDF). Penpen ti Glasier ti Lubong. Riederalp Workshop.
- ^ Henderson-Sellers, Ann; McGuffie, Kendal. Ti Kasakbayan ti Klima ti Lubong: Ti Panagmodelo a Perspektibo. pp. 199–201. ISBN 9780123869173.
- ^ Hogan, C. Michael (2010). Monosson, E.; Cleveland, C., dagiti ed. "Archaea". Ensiklopedia ti Daga. Washington DC: Nailian a Konsilo para iti Siensia ken Enbironmento.
- ^ Miehe, Georg; Miehe, Sabine; Vogel, Jonas; Co, Sonam; Duo, La (Mayo 2007). "Kangatuan a Linia ti kayo idiay Akin-amianan a Hemisperio ket Mabirukan idiay Akin-abagatan a Tibet" (PDF). Panagsukisok ken Panagrang-ay ti Bantay. 27 (2): 169–173. doi:10.1659/mrd.0792.
- ^ a b c Kuhle, M. (2011). "Ti Nangato a Glasial (Kinaudi a Panawen ti Yelo ken Kinaudi a Glasial Maximum) a Yelo a Kalob ti Nangato ken Tengnga nga Asia, nga adad ti Maysa a Kritiko a Panagrepaso Kadagiti Kinaudi a Petsa ti OSL ken TCN". Iti Ehlers, J.; Gibbard, P.L.; Hughes, P.D. Kuatenario a Glasiasion - Gay-ay ken Kronolohia,Ti Asasideg a Panagkita. Amsterdam: Elsevier BV. pp. 943–965. (dagiti imapa ti glasier mabalin a maikarga)
- ^ Kuhle, M (1987). "Subtropikal a bantay- ken bambantay a gasasion idi ti panawen ti yelo ket nangkalbit ti panagawan dagiti maipapan ti glasier a paset ti panawen iti Pleistoseno". GeoJournal. 14 (4): 393–421. doi:10.1007/BF02602717.
- ^ Kuhle, M. (2005). "The maximum Ice Age (Würmian, Last Ice Age, LGM) glaciation of the Himalaya – ti glasioheomorpolohiko a pangsukisok dagiti linia a pagrimriman ti glasier, kapuskol ti yelo ken kababaan a dati nga igid a puespuesto dagiti Bantay Everest-Makalu-Cho Oyu a massif (Khumbu- ken Khumbakarna Himal) a mairaman kadagiti pakaammo ti naladaw a glasial-, neoglacsial-, ken dagiti naipakasaritaan nga agpang ti glasier, dagiti depresion ti linia ti niebe ken tawtawen". GeoJournal. Dordrecht: Kluwer. 62 (3–4): 193–650. doi:10.1007/s10708-005-2338-6.
Adu pay a mabasbasa
- Aitken, Bill, Footloose idiay Himalaya, Delhi, Permanent Black, 2003. ISBN 81-7824-052-1
- Berreman, Gerald Duane, Hindus ti Himalaya: Etnograpia ken Panagbaliw, maiak-2 rev. ed., Delhi, Unibersidad ti Oxford a Pagmalditan, 1997.
- Bisht, Ramesh Chandra, Esiklopedia ti Himalaya, New Delhi, Mittal Publications, c2008.
- Everest, ti IMAX a pelikula(1998). ISBN 0-7888-1493-1
Dagiti silpo ti ruar
Midia a mainaig iti Himalaya iti Wikimedia Commons


c: text/html

text:
Rusia
Nagsasabtan: 60°N 90°E / 60°N 90°E
Ti Rusia i/ˈrʌʃə/ wenno /ˈrʊʃə/ (Ruso: Poccия, tr. Rossiya; IPA: [rɐˈsʲijə] ( denggen)), opisial a naamammoan a kas ti Rusia ken ti Ruso a Pederasion[7] (Ruso: Poccийckaя Фeдepaция, tr. Rossiyskaya Federatsiya; IPA: [rɐˈsʲijskəjə fʲɪdʲɪˈratsɨjə] ( denggen)), ket maysa a pagilian idiay akin-amianan nga Eurasia.[8] Daytoy ket maysa a pederal a semi-presidential a republika, a buklen dagiti 83 pederal a suheto. Manipud ti amianan a laud a mapan iti abagatan a daya, ti Rusia ket makibingbingay ti pagbeddengan iti Norwega, Pinlandia, Estonia, Latvia, Lituania ken Polonia (dagitoy dua ket babaen ti Kaliningrad Oblast), Belarus, Ukrania, Georgia, Azerbaijan, Kazakhstan, Tsína, Mongolia, ken Amiana a Korea. Adda pay daytoy dagiti maipapan ti baybay a pagbeddengan iti Haón babaen ti Baybay iti Okhotsk, ken ti estado ti Etados Unidos iti Alaska babaen ti Nailet a Baybay Bering. Iti 17,075,400 kuadrado kilometro (6,592,800 sq mi), ti Rusia ket isu ti kadakkelan a pagilian iti lubong, a mangsakop iti sumurok a pagkawalo iti matagtagitao a lugar iti Daga. Ti Rusia ket isu pay ti maikawalo a kaaduan ti populasion a pagilian nga adaan ti 143 a riwriw a tattao.[9] Gumay-at daytoy ti ballasiw ti sibubukel iti akin-amianan nga Asia ken 40% iti Europa, agsangapda kadagiti siam a sona ti oras ken agitiptipon iti maysa a nalawa a sakop iti kapalikmutan ken dagiti porma ti daga. Ti Rusia ket adda ti kadakelan a reserba kadagiti mineral ken enerhia a rekursos iti lubong[10] ketn isu ti kadakkelan nga agpatpataud iti lana ken masna nga alingasaw iti sangalubongan. Ti Rusia ket adda ti kadakkelan a reserba a kabakiran ken dagiti danawna ket aglaon iti agarup a maysa a pagkapat iti di-naapgad a danum iti lubong.[11]
Ti pakasaritaan iti daytoy a pagilian ket nangrugi kadagiti Daya nga Eslabo, nga immungar a kas dagiti malaslasin a grupo idiay Europa a nagbaetan dagiti maika-3 ken maika-8 a siglo AD.[12] Binangon ken tinurayan babaen ti maysa a Barangiano a napili a mannakigubat ken dagiti kaputotanda, ti mediebal nga estado iti Rus ket rimsua idi maik-9 a siglo. Idi 988 inamponna ti Ortodokso a Kristianidad manipud ti Imperio a Bisantino,[13] a nagrugian ti sintesis dagiti Bisantino ken Eslabo a kultura a nagilawlawag ti Ruso a kultura para kadagiti sumaruno a milenio.[13] Ti Rus' ket naapday ken nagbalin kadagiti nadumaduma a babassit nga estado; kaaduan kadagiti Rus' a dagdaga ket sinakop babaen dagiti Mongol a panagraut ken dagitoy ket nagbali a tibutario dagiti nomadiko a Nabalitokan a Horda.[14] Ti Nalatak a Dukado iti Moscow ket nagininut a nangtipon kadagiti nakapalikmut a Ruso a prisipalidad, nakaganab ti panakawayawayas manipud ti Nabalitokan a Horda, ken nangituray ti kultura ken politika a legado iti Kievan Rus'. Babaen ti maika-18 a siglo, daytoy a pagilian ket kaaduan a nagpalawa babaen ti panagrukma, panagikapet, ken eksplorasion a nagbalin iti Imperio a Ruso, nga isu daytoy ti maikatlo a kadakkelan nga imperio iti pakasaritaan, a gumay-at manipud ti Polonia idiay Europa aginggana idiay Alaska iti Amianan nga Amerika.[15][16]
Sakbayan ti Ruso Rebolusion, ti Rusia ket nagbalin ti kadakkelan ken ti umuna a kumaduaan iti Kappon ti Sobiet, ti immuna a batay-linteg a sosialista nga estado iti lubong ken mabigbigan a maysa a nalatak a bileg,[17] a daytoy ket nagbanagan ti naikeddeng a papel dagiti Kumadua a panagballigi iti Maikadua a Sangalubongan a Gubat.[18][19] Ti panawen ti Sobiet ket nakakita kadagiti kaaduan a nagun-od iti teknolohi iti maika-20 a siglo, a mairaman ti umuna a panagbaniaga ti nagtagitaon iti limbang iti lubong. Ti Ruso a Pederasion ket naibangon sakbayan ti panakarunaw iti Kappon ti Sobiet idi 1991, ngem daytoy ket mabigbigan a kas ti nalinteg a personalidad iti Sobiet nga estado.
Ti Ruso nga ekonomia ket isu timaikasiam a kadakkelan iti lubong babaen ti nominal a GDP ken maikanem a kadakkelan babaen ti pagpadaan ti kapigsa ti panag-gatang, nga adda ti maikatlo a kadakkelan a nominal ti milisia a busbos. Ti Russia ket maysa kadagiti kapardasen nga agrangrang-ay a kangrunaan nga ekonomia iti lubong. Maysa pay kadagiti lima a mabigbigan a [dagiti nuklear a naarmasan nga estado|nuklear a naarmasan nga estado]] ken agtagikua kadagiti kadakkelan ti reserba dagiti armas iti dagup a panagdadael. Ti Russia ket maysa a nalatak a bileg ken agnanayon a kameng iti Salaknib a Konsilo ti Nagkaykaysa a Pagpagilian, kameng iti G8, G20, ti Konsilo iti Europa, ti Asia-Pasipiko nga Ekonomiko a Pagtitinnulongan, ti Organisasion ti Shanghai a Pagtitinnulongan, ti Komunidad ti Eurasian nga Ekonomiko, ti Organisasion par aiti Salaknib ken Pagtitinnulongan iti Europa (OSCE), ti Organisasion ti Komersio ti Lubong (WTO), ken ti daulo a kameng iti Mankomunidad dagiti Nawaya nga Estado.
Dagiti nagibasaran[urnosen | urnosen ti taudan]
- ^ http://www.perepis-2010.ru/results_of_the_census/result-december-2011.ppt
- ^ "Ti Rúso a Pederasion: saspasap a panakaidasig". Pederal nga Estado kadagiti Estadistika a Serbisio. Naiyarkibo manipud iti kasisigud idi 2003-10-21. Naala idi 5 Abril 2008.
- ^ http://www.gks.ru/free_doc/new_site/population/demo/PrPopul2012.xls
- ^ a b c d "Rusia". Internasional a Pondo ti Panguartaan. Naala idi 14 Oktubre 2011.
- ^ "Distribution of family income – Gini index". The World Factbook. CIA. Naala idi 5 Enero 2014.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ "Dagiti nagan a Ruso a Pederasion ken Rusia ket nasken nga agpadpadan to". "Ti Batay-linteg iti Ruso a Pederasion". (Artikulo 1). Naala idi 25 Hunio 2009.
- ^ "Rusia". Encyclopædia Britannica. Naala idi 31 Enero 2008.
- ^ ФeдepaлbHaя cлyжбa rocyдapcTBeHHoй cTaTиcTиkи (Federal State Statistics Service) (2011). "ИHфopMaциoHHыe MaTepиaлы oб okoHчaTeлbHыx иTorax Bcepoccийckoй пepeпиcи HaceлeHия 2010 roдa (Information on the final results of the 2010 All-Russian Population Census)". Bcepoccийckaя пepeпиcb HaceлeHия 2010 roдa (2010 All-Russia Population Census) (iti Ruso). Federal State Statistics Service. Naala idi 2011-12-28.
- ^ "Komision iti Ruso a Pederasion para iti UNESCO: Panorama iti Rusia". Unesco.ru. Naala idi 29 Oktubre 2010.
- ^ Biblioteka iti Kongreso. "Topograpia ken pagayusan ti danum". Naala idi 26 Disiembre 2007.
- ^ "Rusia". Encyclopædia Britannica. Naala idi 31 Enero 2008.
- ^ a b Naala manipud kenni Glenn E. Curtis (ed.) (1998). "Rusia: Panagadal ti Pagilian: Kievan Rus' ken Mongol a Paset ti Panawen". Washington, DC: Pederal a Panagsukisok Dibision iti Biblioteka iti Kongreso. Naala idi 20 Hulio 2007.
- ^ Ti Mongol nga imperio: ti ibabangon ken legado, Babaen ni Michael Prawdin, Gérard Chaliand, (2005) panid 512-550
- ^ Rein Taagepera (Septiembre 1997). "Panagpalawa ken Panagpabassit a Tabs dagiti Dakkel a Turay: Kontesto para iti Rusia". Pagkapat nga Internasional a Panagadadal. 41 (3): 475–504. doi:10.1111/0020-8833.00053.
- ^ Peter Turchin, Thomas D. Hall and Jonathan M. Adams, "Daya-Laud Orientasion iti Pakasaritaan dagiti Imperio", Warnakan iti Lubong-Sistema a Panagsukisok Tom. 12 (no. 2), pp. 219–229 (2006).
- ^ Dagiti politika dagiti nalatak a Bileg: ti panagbalbaliw idiay Estado Unidos ken ti Kappon ti Sobiet Books.Google.com
- ^ Weinberg, G.L. (1995). Nakaarmas a Lubong: Ti Sangalubongan a Pakasaritaan iti Maikadua a Sangalubongan a Gubat. Cambridge nga Unibersidad ti Pagmalditan. p. 264. ISBN 0-521-55879-4.
- ^ Rozhnov, Konstantin, Sino ti Nagabak ti Maikadua a Sangalubongan a Gubat?. BBC.
Dagiti silpo ti ruar[urnosen | urnosen ti taudan]
- Rusia
- Dagiti adda ti dua a kontinente a pagilian
- Dagiti pagilian ti Baybay Nangisit
- Dagiti pagilian ti Tengnga nga Asia
- Dagiti pagilian a nagbeddengan ti Baybay Baltiko
- Dagiti pagilian a nagbeddengan ti Taaw Pasipiko
- Dagiti pagilian ti Daya nga Asia
- Dagiti pagilian idiay Europa
- Dagiti pederal a pagilian
- G8 a pagpagilian
- G20 a pagpagilian
- Dagiti estado a kameng ti Mankomunidad dagiti Nawaya nga Estado
- Dagiti estado a kameng ti Nagkaykaysa a Pagpagilian
- Dagiti pagilian ti Amianan nga Asia
- Dagiti pagilian ken teritorio nga agsasao ti Ruso
- Dagiti Eslabo a pagilian ken teritorio

robotstxt: allowed

filter: keep


text:
AGRIINGKAYO! Agosto 2015 | Dagiti Selulam—Sibibiag a Libraria!
Napaneknekan a nakapatpateg ti pannakadiskobre iti DNA iti pannakaawat ti siensia maipapan iti biag.
TOPIKO ITI AKKUB
Dagiti Selulam—Sibibiag a Libraria!
Apay a saanen a mamati iti ebolusion ti dadduma a respetado a sientista?
TULONG PARA ITI PAMILIA
Isurom ti Anakmo nga Agteppel
Ti agpayso, no itedmo ti amin a kayat ti annakmo, adda mas importante a banag nga iyim-imutmo.
Panagadal iti Biblia—Makatulong iti Panagsursuro nga Agbasa ken Agsurat
Iti edad a 101, nagenrol ni Josefina iti programa a panagsursuro nga agbasa ken agsurat nga ikonkondukta dagiti Saksi ni Jehova. Pasado met la ngata?
NO ANIA TI KUNA TI BIBLIA
Panangakseptar
Ibaga kadi ti Biblia a masapul nga adda pagpatinggaan ti panangakseptar?
Dina Tinallikudan ti Pammatina
Napagballigian ni Song Hee Kang ti operasion a dandanina nakatayan idi agtawen laeng iti 14.
NADISENIO KADI?
Dagiti Gear ti Insekto nga Issus Leafhopper
Nakapatpateg dagita tapno makalagto ti insekto a saan nga agtayyek a maipuruak.
Dagiti Features a Makita Online
Ibaga Dagiti Agtutubo ti Maipapan iti Nasalun-at nga Estilo ti Panagbiag
Marigatanka kadi a mangan iti nasustansia ken agehersisio? Iti daytoy a clip, ibaga dagiti agtutubo ti ar-aramidenda tapno agtalinaedda a nasalun-at.
Agtulnogka Kadagiti Dadakkelmo
Apay a napateg nga agtulnogka kadagiti dadakkelmo? Buyaem daytoy a video ken ammuenyo a dua ken ni Caleb ti sungbat.


text:
Kasanok a Masaranget ti Sulisog?
Ania ti mabalinmo nga aramiden
Umuna, laglagipem a sika ti manungsungbat iti bukodmo nga aramid—aniaman ti aramiden dagiti gagayyemmo.
Maikadua, ammuem no ania a sulisog ti karirigatan a labanam.
Kalpasanna, isaludsodmo iti bagim, ‘Ania a gundaway a mabalin a maipasangoak iti daytoy a sulisog?’ (No addaak iti eskuelaan? No addaak iti pagtrabahuan? Dadduma pay?) Maliklikam ti sulisog no ammom dagiti gundaway a mabalin a maipasangoka iti dayta.
Ita, ammomon no ania ti aramidem. Umuna, panunotem no kasanom a malimitaran wenno naan-anay a maliklikan dayta a sulisog. (Kas pagarigan: Kalpasan ti klaseyo, no adda kaeskuelaam a kanayon a mangpilit kenka nga agsigarilio, nalabit baliwamon ti pagnaam tapno saanmo a masabat ida.) Kinapudnona: Dagiti “gagayyem” a mangpilit kenka nga agaramid iti dakes ket saan a pudno a gayyem.
Siempre, saanmo a maliklikan ti amin a sulisog. Iti di agbayag, mabalin a maipasangoka iti nakaro a sulisog—nalabit daydiay saanmo a ninamnama. Ania ti mabalinmo nga aramiden?
Ti tulbek ket agsaganaka!
Panunotem: Ammo ni Jesus no ania ti aramidenna no maipasango iti sulisog. Isu ket determinado nga agtulnog iti Amana iti amin a gundaway. (Juan 8:28, 29) No kasta, ti tulbek ket, masapul nga ammomon no ania ti aramidem sakbay pay a maipasangoka iti sulisog.
Padasem. Mangpanunotka iti dua a rason no apay a rumbeng a sarangtem ti sulisog. Kalpasanna, mangpanunotka iti dua nga aramidem a tumulong kenka a mangsaranget iti dayta.
Apay koma nga ipalubosmo a kontrolendaka dagiti dadduma? Determinadoka koma a mangaramid no ania ti umiso. (Colosas 3:5) Ken ikararagmo nga agtultuloy koma a maaramidmo dayta.—Mateo 6:13.
Ammuem ti Ad-adu Pay
TIN-EDYER
Saludsod nga Iyimtuod ti Agtutubo, Tomo 2
Ti dadduma kadagiti topiko a nailawlawag ket maipapan iti eskuelaan, panaglinglingay, kapatada, nagannak, panagbalbaliw iti biag, ti riknam, ken ti saanmo a kasekso.
AGRIINGKAYO!
No Kasano a Malabanan ti Di Nasayaat nga Impluensia ti Kakadua
Agaramid iti dakes dagiti nasingpet a tattao gapu iti di nasayaat nga impluensia ti kakadua. Ania ti masapul a maammuam maipapan iti dayta, ken kasano a malabanam?
SALUDSOD DAGITI AGTUTUBO
Kasano No Pilitendak a Makiseks?
Adda kadi pagsayaatanna no tumulokka? Pagbabawyamto ngata?


text:
Plantilia:Datos ti pagilian Colombia
Ti
Plantilia:Datos ti pagilian Colombia ket isu ti akin-uneg a paglaonan ti datos a saan a naikeddeng a dagus a mailak-am. Saan a dagus nga us-usaren daytoy babaen dagiti plantilia a kas ti
wagayway,
wagaywayikono, ken dadduma pay.
Dagiti linaon
Dagiti kadawyan a parametro
Dagiti sabali a wagayway
Wagayway ti militar
Mangiraman daytoy a plantilia kadagiti sabali a wagayway ti marina a mausar iti Plantilia:Navy:
{{navy|Colombia}}→ Colombian Navy
{{wagaywayikono|Colombia|naval}}→
Baw-ing a parbo a naganMausar pay daytoy a plantilia babaen ti parbo a nagan (naibaw-ing iti daytoy a plantilia):
Kitaen dagiti nakasilpo ditoy para iti napno a listaan dagiti baw-ing.
Dagiti pagarigan a panagusar
{{wagayway|Colombia}}→ Colombia
{{wagaywayikono|Colombia}}→
Panagusar iti sabali a wagayway
{{wagayway|Colombia|civil}}→ Colombia
{{wagaywayikono|Colombia|civil}}→
Panagusar iti baw-ing a parbo a nagan
Datos ti plantilia
TemplateData para iti Datos ti pagilian Colombia
Nasken a saan a dagus a mausar daytoy a plantilia. Saan a dagus nga inus-usar daytoy babaen dagiti plantilia ti wagayway a kas ti Plantilia:Wagayway ken Plantilia:Wagaywayikono.
Dagiti parametro ti plantilia
Kitaen pay
- en:Wikipedia:WikiProject Flag Template
- Dagiti baw-ing − no adda, dagiti sabali a nagan daytoy a plantilia a mabalin a mausar


text:
Nasionalismo
Ti nasionalismo ket maysa a porma ti panagayat iti ili a naibatay manipud ti pannakaikeddeng ti grupo dagiti tao nga addaan iti pagilian. Adda dagiti dua a perspektibo kadagiti taudan ken batayan ti nasionalismo, ti maysa ket ti primordialista a perspektibo a mangilawlawag ti nasionalismo a kas ti maysa a panagpanunot ti taga-ugma ken ti naipagarupan nga ebolusionario a pagduyusan ti tattao tapno mangurnos kadagiti naisangsangayan a panangigrupo a naibatay iti apinidad ti pannakaipasngay; ti sabali pay ket ti modernista a perspektibo a ti nasionalismo a kas ti maysa a baro a penomeno a makasapul kadagiti estruktural a kasasaad ti moderno a kagimongan.[1] Adda dagiti nadumaduma a pannakaipalplawag para kadagiti pakaibuklan ti maysa a pagilian, nupay kasta, dagitoy ket mangiturong kadagiti nadumaduma a nginabras ti nasionalismo. Daytoy ket mabalin a ti pammati ti pannakaumili iti maysa nga estado ket nasken a maipatinggaan iti maysa a puli, kultural, relihioso, wenno pannakailasin ti grupo, wenno ti adu a pakipagilian iti agmaymaysa nga estado ket nasken a buklen ti panangiyebkas a karbengan ken agsansanay ti nailian a pannakailasin urayno babaen dagiti minoridad.[2]
Paammo[urnosen | urnosen ti taudan]
- ^ Motyl. Ensiklopedia ti Nasionalismo, Tom. 1: Dagiti Kammasapulan a Tema, 2001, p. 251.
- ^ Kymlicka, Will. (1995). Multkultural a Pannakaumili: Ti Liberal a Teoria dagiti Karbengan ti Minoridad. Oxford: Unibersidad ti Oxford a Pagmalditan. p. 16. ISBN 0-19-829091-8.
Dagiti silpo ti ruar[urnosen | urnosen ti taudan]
Dagiti inadaw a sasao a mainaig iti Nationalism iti Wikiquote (iti Ingles)
Midia a mainaig iti Nationalismo iti Wikimedia Commons


text:
LEKSION 15
Kasano nga Agserserbi Dagiti Panglakayen iti Kongregasion?
Awan ti agsusueldo a klero iti organisasionmi. Imbes ketdi, kas idi kabbuangay ti kongregasion Kristiano, dagiti kualipikado a lallaki ket nadutokan a ‘mangipastor iti kongregasion ti Dios.’ (Aramid 20:28) Dagitoy a panglakayen ket nataengan iti naespirituan a mangidadaulo ken mangipaspastor iti kongregasion, a “saan a mapilpilit, no di ket situtulok; saan met nga iti panagayat iti nakusit a gunggona, no di ket sigagagar.” (1 Pedro 5:1-3) Ania ti ar-aramidenda nga agpaay kadakami?
As-asikasuen ken ay-aywanandakami. Ti intero a kongregasion ket intalek ti Dios kadagiti panglakayen, isu nga iwanwanwanda daytoy ken salsalaknibanda iti naespirituan. Saan met nga ibilang dagiti panglakayen a nangatngato ti saadda ngem kadagiti dadduma isu a naragsak dagiti miembro ti kongregasion. (2 Corinto 1:24) Kas iti pastor a nagaget a mangas-asikaso iti tunggal karnerona, ikagkagumaan met dagiti panglakayen nga am-ammuen ti tunggal miembro ti kongregasion.—Proverbio 27:23.
Sursuruandakami a mangaramid iti pagayatan ti Dios. Linawas a mangidadaulo dagiti panglakayen kadagiti gimong iti kongregasion tapno mapatibker ti pammatimi. (Aramid 15:32) Idadaulo met dagitoy a nareregta a lallaki ti trabahomi a panangasaba. Kadkaduaen ken sansanayendakami pay iti amin a benneg ti ministeriomi.
Patpatibkerenda ti tunggal maysa kadakami. Tapno maasikaso ti naespirituan a kasapulanmi, adda dagiti gundaway a kasaritadakami dagiti panglakayen iti pagtaenganmi wenno idiay Kingdom Hall tapno tulongan ken liwliwaendakami manipud iti Kasuratan.—Santiago 5:14, 15.
Malaksid iti responsabilidadda iti kongregasion, ti kaaduan a panglakayen ket addaan iti trabaho ken pamilia a masapul nga asikasuenda. Isu a rumbeng laeng a raemenmi dagitoy a nagagaget a kakabsat.—1 Tesalonica 5:12, 13.
Ania ti akem dagiti panglakayen iti kongregasion?
Kadagiti ania a pamay-an nga ipakpakita dagiti panglakayen ti pannakaseknanda kadakami?


text:
Leksion 12
Kasanoka a Makaadani iti Dios?
1. Denggen kadi ti Dios ti amin a kararag?
Aw-awisen ni Jehova dagiti amin a kita ti tattao nga umadanida kenkuana babaen ti kararag. (Salmo 65:2) Ngem saanna a denggen wenno awaten ti amin a kararag. Kas pagarigan, malapdan ti kararag ti maysa a lalaki a mangmalmaltrato iti asawana. (1 Pedro 3:7) Kasta met, idi intultuloy dagiti Israelita ti agaramid iti dakes, saan a dinengngeg ti Dios dagiti kararagda. Nalawag a maysa a pribilehio ti panagkararag. Nupay kasta, denggen ti Dios ti kararag dagidiay agbabbabawi, uray nadagsen ti basolda.—Basaem ti Isaias 1:15; 55:7.
2. Kasano ti rumbeng a panagkararagtayo?
Ti panagkararag ket paset ti panagdayawtayo, isu a ni laeng Jehova a Namarsua kadatayo ti rumbeng a pagkararagantayo. (Mateo 4:10; 6:9) Kasta met, yantangay imperpektotayo, masapul nga agkararagtayo iti nagan ni Jesus agsipud ta natay maigapu kadagiti basoltayo. (Juan 14:6) Saan a kayat ni Jehova nga ulit-ulitentayo dagiti naikabesa wenno naisurat a kararag. Kayatna a naimpusuan ti kararagtayo.—Basaem ti Mateo 6:7; Filipos 4:6, 7.
Mangngeg ti Namarsua kadatayo uray dagiti naulimek a kararag. (1 Samuel 1:12, 13) Aw-awisennatayo nga agkararag iti amin a gundaway, a kas no rugiantayo dagiti aktibidadtayo iti agsapa ken no agngudo dagiti trabahotayo iti rabii, no mangantayo, ken no adda parikuttayo.—Basaem ti Salmo 55:22; Mateo 15:36.
3. Apay nga agtataripnong dagiti Kristiano?
Saan a nalaka ti umadani iti Dios ta agbibiagtayo iti tengnga dagiti tattao nga awanan pammati iti Dios ken manguy-uyaw iti karina a talna ditoy daga. (2 Timoteo 3:1, 4; 2 Pedro 3:3, 13) Kasapulantayo ngarud dagiti makapabileg a pannakilangen kadagiti kapammatiantayo, ken kasapulandatayo met.—Basaem ti Hebreo 10:24, 25.
Makatulong ti pannakilangentayo kadagiti tattao a mangay-ayat iti Dios tapno sumingedtayo iti Dios. Dagiti gimong dagiti Saksi ni Jehova mangipaayda kadagiti nasayaat a gundaway tapno magunggonaantayo babaen iti pammati ti sabsabali.—Basaem ti Roma 1:11, 12.
4. Kasanoka a makaadani iti Dios?
Sumingedka ken Jehova no mennamennaem dagiti nasursurom iti Saona. Utobem ti ar-aramid, balbalakad, ken karkarina. Tulongannatayo ti kararag ken panagutob a mangtarus iti kinapateg ti ayat ken sirib ti Dios.—Basaem ti Josue 1:8; Salmo 1:1-3.
Sumingedka laeng iti Dios no agtalekka kenkuana ken no adda pammatim kenkuana. Ngem ti pammati ket kas iti sibibiag a banag a masapul a mataraonan. Nasken nga agtultuloy a taraonam ti pammatim babaen ti panangut-utobmo kadagiti banag a nakaibatayan dagiti patpatiem.—Basaem ti Mateo 4:4; Hebreo 11:1, 6.
5. Kasanoka a magunggonaan iti iyaadanim iti Dios?
Ipatpateg ni Jehova dagidiay mangay-ayat kenkuana. Kabaelanna ida a salakniban iti aniaman a mangdadael iti pammatida ken iti namnamada a biag nga agnanayon. (Salmo 91:1, 2, 7-10) Pakdaarannatayo nga adaywantayo ti wagas ti panagbiag a mamagpeggad iti salun-at ken mangdadael iti kinaragsaktayo. Isursuro kadatayo ni Jehova ti kasayaatan a wagas ti panagbiag.—Basaem ti Salmo 73:27, 28; Santiago 4:4, 8.
Ammuem ti Ad-adu Pay
PROGRAMA A PANAGADAL ITI BIBLIA
Apay nga Adalem ti Biblia?
Mangipapaay ti Biblia kadagiti sungbat ti agkakapateg a saludsod ti minilion a tattao iti intero a lubong. Kayatmo kadi met ti matulongan?
ANIA A TALAGA TI ISURSURO TI BIBLIA?
Umadanika iti Dios Babaen ti Kararag
Denggen kadi ti Dios ti kararagmo? Tapno masungbatan dayta a saludsod, nasken a maawatam no ania ti isursuro ti Biblia maipapan iti kararag.


text:
1804
Ti 1804 ket maysa a bisiesto a tawen a nangrugi iti aldaw ti Domingo iti kalendario a Gregoriano.
Dagiti linaon
Paspasamak[urnosen | urnosen ti taudan]
Enero–Hunio[urnosen | urnosen ti taudan]
- Enero 1 – Ti Haiti ket nakagun-od ti panakawayawaya manipud ti Pransia ken nagbalin a ti immuna a nagisit a republika, nga isu laeng ti nagballigi yaalsa ti tagabu.
Naipasngay[urnosen | urnosen ti taudan]
Nobiembre[urnosen | urnosen ti taudan]
- Nobiembre 23 – Franklin Pierce, maika-14 a Presidente iti Estados Unidos (pimmusay 1869)
Pimmusay[urnosen | urnosen ti taudan]
Pebrero[urnosen | urnosen ti taudan]
- Pebrero 12 – Immanuel Kant, Aleman a pilosopo (naipasngay 1724)
Dagiti silpo ti ruar[urnosen | urnosen ti taudan]
Midia a mainaig iti 1804 iti Wikimedia Commons


text:
Damdamili
Ti damdamili (ramut a balikas ti damili) ket ti seramika a materiales a mangbukel kadagiti bangbanga a tagilako,[1] mairaman kadagitoy dagiti nangruna a kita ti bangbanga ken porselana. Ti lugar a pagaramidan dagiti damili ket tinawtawagan ti pagdamilian. Ti damdamili ket mabalin pay a mangitudo ti arte ti agdamdamili wenno ti panagpataud ti bangbanga.[2][3]
Dagiti nagibasaran[urnosen | urnosen ti taudan]
- ^ 'Siensia ti Damdamili: materiales, proseso ken dagiti produkto.' Allen Dinsdale. Ellis Horwood Limited, 1986.
- ^ "Merriam-Webster.com". Merriam-Webster.com. 2010-08-13. Naala idi 2010-09-04.
- ^ 'Ti Pangyuna iti Teknolohia iti Damdamili. Maika-2 nga edision. Paul Rado. Institute Of Ceramics & Pergamon Press, 1988
Dagiti silpo ti ruar[urnosen | urnosen ti taudan]
- Midia a mainaig iti Damdamili iti Wikimedia Commons
- Kasano a maaramid ti damdamili


text:
SALUDSOD DAGITI AGTUTUBO
Apay nga Awan Gagayyemko?
Agbuybuyaka online kadagiti retrato ti napalabas a party. Addada amin a gagayyemmo sadiay, ken makitam a talaga a nakaragragsakda. Ngem adda awan—sika a mismo!
‘Apay a diak naimbitaran?’ napanunotmo.
Nagsakit ti nakemmo kalpasanna. Panagriknam, trinaidordaka! Ti panaggagayyemyo ket dagus a narba kas iti palasio a naaramid iti darat. Napalalo ti lidaymo isu a naisaludsodmo iti bagim, ‘Apay nga awan gagayyemko?’
Quiz maipapan iti kinaliday
Wen Wenno Saan
No adu ti gagayyemmo, dikanto pulos malidayan.
No makimiembroka iti social network, dikanto pulos malidayan.
No adu ti kateteksmo, dikanto pulos malidayan.
No adda aramidem para iti dadduma, dikanto pulos malidayan.
Ti sungbat ti 1-4 ket saan.
Apay?
Ti kinapudno maipapan iti pannakigayyem ken kinaliday
Ti kinaadu ti gagayyem ket saan a garantia a dikanto pulos malidayan.
“Ipatpategko dagiti gagayyemko, ngem no dadduma, mariknak a didak ipatpateg. Mariknam ti kakaruan a liday no adu nga agpayso ti gagayyemmo ngem kasla didaka ay-ayaten wenno kasapulan.”
—Anne.
Ti pannakimiembro iti social network ket saan a garantia a dikanto pulos malidayan.
“Adda dagiti adu ti gagayyemna a kas man la agkolkolekta kadagiti pigurin. Ngem saan a ti kinaadu ti gagayyem ti mangiparikna iti maysa nga isu ket maipatpateg. No saan a nasinged ti panaggagayyemyo, dagiti gagayyemmo online ket mayarig kadagiti awan biagna a pigurin.”
—Elaine.
Ti “unlimited” a panagteks ket saan a garantia a dikanto pulos malidayan.
“Adda dagiti gundaway a no malidlidayka, sangkakitam ti selponmo no nagteks dagiti gagayyemmo. No awan man la ti nagteks, nakarkaro manen ti lidaymo!”
—Serena.
No adda aramidem para iti dadduma, dikanto pulos malidayan.
“Kanayon nga ikagkagumaak ti agbalin a naparabur kadagiti gagayyemko ngem saanda a kasta kaniak. Diak pagbabawyan ti kinaparaburko kadakuada ngem medio diak maawatan ta dida man la subadan ti kinaimbagko.”
—Richard.
Laglagipem: Ti kinaliday ket kangrunaanna a nakadepende iti panunotmo. “Agtaud dayta iti isip ken puso, saan nga iti ruar,” kuna ti balasang a ni Jeanette.
Ania ti mabalinmo nga aramiden no panagriknam ket awan gagayyemmo ken nalidayka?
No kasano a malabanam ti riknam
Patibkerem ti panagtalekmo iti bagim.
“Mabalin a malidayanka no kurang ti panagtalekmo iti bagim. Narigat ti makigayyem no panagriknam ket saanka a maikari iti atension ti dadduma.”
—Jeanette.
Kuna ti Biblia: “Ayatem ti padam a tao a kas iti bagim.” (Galacia 5:14) Tapno naragsak ti pannakigayyemtayo, masapul nga adda umiso a panagtalektayo iti bagitayo. Ngem siempre, liklikantayo ti agbalin a napangato.
Dimo ay-ayen ta bagim.
“Kasla gayonggayong ti kinaliday. No kanayonmo nga ay-ayen ta bagim, lallalo nga adaywandaka dagiti tattao isu nga ad-adda a malidayanka.”
—Erin.
Kuna ti Biblia: “Ti ayat . . . saanna a sapulen dagiti bukodna a pagimbagan.” (1 Corinto 13:
Dika makigayyem iti uray asino lattan.
“Kayat dagiti malmalday ti atension, ken mabalin a dumtengda iti punto a didan pampanunoten no asino ti mangipapaay iti dayta. Kayatda laeng a marikna nga adda mangipatpateg kadakuada. Adda met dagiti mangiparikna a kayatdaka. Ngem intono kuan, gundawayandakan isu a nakarkaronto manen ti lidaymo.”
—Brianne.
Kuna ti Biblia: “Daydiay makipagna kadagiti masirib a tattao agbalinto a masirib, ngem daydiay addaan kadagiti pannakilangen kadagidiay maag nakadakdakesto ti pagtungpalanna.” (Proverbio 13:20) Ti mabisbisin a tao kanenna ti dandani amin a maipasango kenkuana. Kasta met laeng dagiti desperado a maaddaan iti gagayyem. Mabalin a makigayyemda uray kadagiti di nasayaat a tattao. Mabalin a nalakada pay ketdi nga agbalin a biktima dagiti nalaing a mangmanipular ta ipagarupda a gagangay laeng dayta iti pannakigayyem ken masapul a mapnekdan iti dayta.
Konklusion: Amintayo ket malidayan no dadduma; agduduma laeng ti kakarona. Nupay saan a nasayaat a rikna ti kinaliday, inton agangay maamirismo a rikna laeng dayta. Ti rikriknatayo ket masansan a resulta ti pampanunotentayo, ken kabaelantayo a kontrolen dagiti pampanunotentayo.
Agbalinka met a realistiko iti ekspektarem iti sabsabali. “Saan nga amin ket agbalin a best friend-mo iti agnanayon,” kuna ni Jeanette a nadakamat itay, “ngem makasarakkanto kadagiti sipapanunot iti pagimbagam. Umdasen dayta a tumulong tapno dika malidayan.”
Kasapulam kadi ti ad-adu pay a tulong? Basaem ti “ Pananglaban iti Butengmo a Makigayyem.” I-download-mo met ti PDF a “Panangsango iti Kinaliday.”


text:
El Salvador
Nagsasabtan: 13°50′N 88°55′W / 13.833°N 88.917°W
Ti El Salvador opisial a ti Republika ti El Salvador (Espaniol: República de El Salvador, literal a "Republika Ti Mangisalakan"; Pipil: Kūskatan[7]), ket isu ti kabassitan ken ti kapusekan ti populasion a pagilian idiay Tengnga nga Amerika. Ti kapitolio a siudad ti pagilian ket ti kadakkelan a siudadna ket ti San Salvador. Dagiti nangruna a sentro ti kultura ken komersio ti Tengnga nga Amerika ket mairaman ti Santa Ana ken San Miguel. Ti El Salvador ket pagbeddenganna ti Taaw Pasipiko iti abagatan, ken dagiti pagilian ti Guatemala iti laud ken ti Honduras iti amianan ken daya. Ti akindaya unay a rehionna ket naisanglad iti aplaya ti Golpo ti Fonseca ken kasumbangirna met ti Nicaragua. Manipud idi 2013, ti El Salvador ket addaan iti poplasion iti agarup a 6,290,420 a tattao, ket kaaduan a buklen daytoy dagiti Mestiso.[2]
Ti colón ket isu idi ti opisial a kuarta ti El Salvador manipud idi 1892 aginggana idi 2001, idi inamponna ti Doliar ti Estados Unidos.
Idi 2010 ti El Salvador ket nairanggo a kas ti maika-12 kadagiti pagilian ti Latin nga Amerika[8] kadagiti termino iti Pagsurotan ti Pnanagrang-ay ti Nagtagitaon ken maikapat idiay Tengnga nga Amerika (kalpasan ti Panama, Costa Rica, ken Belis), gapu ti agdama a napardas nga industrialisasion.
The mula nga anyil (tinawtawagan iti añil iti Kastila), a mangparnuay iti nabaknang nga asul a tinaw, ket isu idi ti kangrunaan nga apit ti El Salvador idi las-ud ti paset ti panawen ti kolonia;[9] daytoy ket sinukatan babaen ti kape iti maikadua a gudua ti maika-19 a siglo.[10] Idi baetan ti 1871 ken 1927 ti panagpataud iti kape ket isu idi ti kaaduan nga ekonomia ti pagilian ken gapuanan daytoy iti pannakaamuanna a kas ti Republika ti Kape,[11] ken babaen idi nasapa a maika-20 a siglo, ti kape ket isun ti pakabilanagn para iti 90 porsiento kadagiti matgedan nga eksport iti pagilian.[12] Ti kinapangruna daytoy iti ekonomia ket nangrugrugi a napaay kalpasan ti Nalatak a Depresion; babaen idi 1987 daytoy ket akinrebbeng para iti gudua kadagiti matgedan iti eksport, ken babaen idi 2004 ti panagpataud ti kape ket nakabilangan laeng para iti 7 a porsiento.[13]
Dagiti nagibasaran[urnosen | urnosen ti taudan]
- ^ "CIA The World Factbook: People and Society - El Salavador".
- ^ a b "El Salvador Survey Data". GeoHive. 2013. Naala idi 2014-09-14.
- ^ Resultados Vi Censo de Poblacion V de Vivienda 2007, censos.gob.sv
- ^ a b c d "El Salvador". International Monetary Fund. Naala idi 2012-04-18.
- ^ "Human Development Report 2010" (PDF). United Nations. 2010. Naala idi 5 Nobiembre 2010.
- ^ Main Aspects of the Law iti Wayback Machine (naarkibo idi Hulio 8, 2007). bcr.gob.sv
- ^ "Kuskatan (El Salvador)". Wikimedia Incubator. Naala idi 13 Agosto 2013.
- ^ Jeni Klugman (2010). "Human Development Report 2010" (Report). Palgrave Macmillan. p. 152. Naala idi 18 Oktubre 2013.
- ^ Tommie Sue Montgomery (1995). Revolution in El Salvador: From Civil Strife to Civil Peace. Westview Press. p. 27. ISBN 978-0-8133-0071-9.
- ^ Kevin Murray (1 Enero 1997). El Salvador: Peace on Trial. Oxfam. pp. 8–. ISBN 978-0-85598-361-1.
- ^ Thomas L. Pearcy (2006). The History of Central America. Greenwood Publishing Group. p. 43. ISBN 978-0-313-32293-8.
- ^ Roy Boland (1 Enero 2001). Culture and Customs of El Salvador. Greenwood Publishing Group. p. 8. ISBN 978-0-313-30620-4.
- ^ Erin Foley; Rafiz Hapipi (2005). El Salvador. Marshall Cavendish. p. 43. ISBN 978-0-7614-1967-9.
Dagiti silpo ti ruar[urnosen | urnosen ti taudan]
Midia a mainaig iti El Salvador iti Wikimedia Commons
Pakaammo ti panagbiahe idiay El Salvador manipud iti Wikivoyage (iti Ingles)
- El Salvador a naikabil iti The World Factbook (iti Ingles)
- El Salvador iti UCB Libraries GovPubs
- Kitaen ti El Salvador iti Proyekto ti Nawaya a Direktorio (iti Ingles)
- Wikimedia Atlas iti El Salvador
- El Salvador
- Dagiti pagilian ti Tengnga nga Amerika
- Dagiti pagilian a nagbeddengan ti Taaw Pasipiko
- Dagiti dati a kolonia ti Espania
- Dagiti liberal a demokrasia
- Dagiti republika
- Dagiti pagilian ken teritorio nga agsasao ti Espaniol
- Dagiti estado ken teritorio a nabangon idi 1842
- Dagiti estado a kameng ti Nagkaykaysa a Pagpagilian


text:
Kapitalismo
Ti kapitalismo ket maysa nga ekonomiko a sistema a naibatay iti pribado a panagtagikua dagiti pamay-an ti produksion ken ti panagpataud kadagiti produkto wenno dagiti serbisio para iti ganansia.[1] Dagiti dadduma pay nga elemento a nangruna iti kapitalismo ket mairaman ti panag-umnong ti puonan ken kankanayon a ti masalisal a paglakkuan.[2] Adda dagiti adu a kita ti kapitalismo, a mairaman ti laissez-faire, pagimbagan akapitalismo ken estado a kapitalismo. Ti kapitalismo ket naipanpanunotan a naipakat kadagiti nadumaduma a naipakasaritaan a kaso, a nagdumaduma kadagit panawen, heograpia, politika, ken kultura.[3] Adda dagiti sapasapa pakaitunosan a ti kapitalismo ket nagbalin nga isu ti katurayan idiay Lumaud a lubong a sumursurot ti pannkapaay ti panagriringgor.[4] Dagiti maisalsalisal a paglaklakuan ket mabalin pay a mabirukan kadagiti naibatay ti paglakkuan nga alternatibo ti kapitalismo a kas ti paglakkuan a sosialismo ken pagtitinnulongan nga ekonomia.
Dagiti ekonomista, politikal nga ekonomista ken dagiti historiador ket nangalalada ti naggigiddiat a perspektibo iti panagusig ti kapitalismo. Dagiti ekonomista ket kadawyanda a mangipapugsa ti degrado a ti gobierno ket awan ti panagtengngelna kadagit ipaglakkuan (laissez faire), ken ti pay kinapangruna ti karkarbengan ti tagikua.[5][6] Kaaduan kadagiti politikal nga ekonomista ket mangipigpigsa pat ti pribado a tagikua, a maipatinayon ti pannakibiang a bileg, matgedan ti panagtrabaho, klase, ken ti pannakaisangayan ti kapitalismo a kas maysa a naipakasaritaan a nakabuklan.[7] Ti gay-at ti kawaya a pagiddiatan dagiti paglakuan, ken ti dagiti pay alagaden a mangipalpalawag ti pribado a tagikua, ket maysa a banag ti politika ken annuroten. Adu kadagiti estado ket addaanda kadagiti naitermino a kas ti naglalaok nga ekonomia, a nagipadpatudo kadagit nadumaduma a degrado ti naplano ken dagit ipinataray ti paglakkuan nga elemento a sistema ti ekonomia ti estado.[7]
Ti termino a kapitalismo ket nagin-inut a naiwarwaras idiay kadagupan ti Lumaud a lubong idi maika-19 ken maika-20 a sigsiglo a kaaduan a gapuanan kadagti sinursurat ni Karl Marx.[3]
Paammo[urnosen | urnosen ti taudan]
- ^ Chris Jenks. Core Sociological Dichotomies. Londres, Inglatera, UK; Thousand Oaks, California, USA; New Delhi, India: SAGE. Pp. 383.
- ^ Heilbroner, Robert L. "kapitalismo." Ti Baro a Palgrave a Diksionario ti Ekonomia. Maikadua nga Edision. Eds. Steven N. Durlauf and Lawrence E. Blume. Palgrave Macmillan, 2008. Ti Baro a Palgrave a Diksionario ti Ekonomia Online. Palgrave Macmillan. 29 Agosto 2012   doi:10.1057/9780230226203.0198
- ^ a b Scott, John (2005). Industrialismo: Ti Diksionario ti Sosiolohia. Unibersidad ti Oxford a Pagmalditan.
- ^ Capitalism. Encyclopædia Britannica. 2006.
- ^ Tucker, Irvin B. (1997). Makroekonomia para iti Tatta nga Aldaw. p. 553.
- ^ Case, Karl E. (2004). Dagiti Pamunganayan ti Makroekonomia. Prentice Hall.
- ^ a b Stilwell, Frank. “Politikal nga Ekonomia: ti Binglay dagiti Ekonomiko a Kapanunotan.” Umuna nga Edision. Unibersidad ti Oxford a Pagmalditan. Melbourne, Australia. 2002.
Dagiti silpo ti ruar[urnosen | urnosen ti taudan]
Midia a mainaig iti Kapitalismo iti Wikimedia Commons
Dagiti inadaw a sasao a mainaig iti Kapitalismo iti Wikiquote (iti Ingles)


text:
John F. Kennedy
Ni John Fitzgerald "Jack" Kennedy pannakabalikas (tulong·paammo) (Mayo 29, 1917 – Nobiembre 22, 1963), kankanayon a maibagbagaan babe kadagiti immuna aletra ti naganna a JFK, ket isu idi ti maika-35 a Presidente iti Estados Unidos, a nagserbi manipud idi 1961 aginggana idi naasasinado idi 1963.
Kalpasan ti panagserbina iti militar a kas agbilbilin iti Motor Torpedo a Bangbangka PT-109 ken PT-59 idi panawen ti Maikadua a Sangalubongan a Gubat idiay Abagatan a Pasipiko, ni Kennedy ket nagirepresenta ti maika-11 a distrito ti kongreso ti Massachusetts idiay Kamara dagiti Pannakabagi ti E.U. manipud idi 1947 aginggana idi 1953 a kas maysa a Demokrata. Kalpasan dagitoy, isu ket nagserbi idiay Senado ti E.U. manipud idi 1953 aginggana idi 1960. Inabak idi ni Kennedy ti Bise Presidente ken Republikano a kandidato a ni Richard Nixon iti 1960 a panagbutos ti presidente ti E.U.. Isu ti kaubingan a nabutosan para iti opisina ti presidente, iti tawen a 43,[2][a] ti maikadua a kaubingan a Presidente (kalpasan ni Theodore Roosevelt), ken ti immuna a tao a naipasngay idi maika-20 a siglo a nagserbi a kas presidente.[3] Ni Kennedy ket isuisu laeng ti Katoliko a presidente, ken isisu laeng ti presidente a nangabak ti Premio Pulitzer.[4] Dagiti napaspasamak ti kinapresidentena ket mairaman ti Panagraut ti Luek dagiti Baboy, ti Didigra ti Kubano a Misil, ti panagipatakder ti Diding ti Berlin, ti Lumba ti Limbang, ti Aprikano-Amerikano a Tiganay ti Sibil a Karbengan, ken dagiti rugi nga agpang ti Bietnam a Gubat.
Ni Kennedy ket naasasinado idi Nobiembre 22, 1963, idiayDallas, Texas. Ni Lee Harvey Oswald ket napabasol ti daytoy a krima, ngem isu ket napaltogan ken natay kalpasan ti dua nga aldaw babaen ni Jack Ruby sakbay a nairugi ti tribunal. Ti FBI, ken ti Warren a Komision ket opisialda a nagiturpos a ni Oswald ketisu idi ti nagmaymaysa a asesino. Ti Kamara a Napili a Komite dagiti Panakaasasinado (HSCA) ket nagiturpos kadagitoy nga panagtaluntun ket napiltakan ken nagipagarup a ni Kennedy ket naasasinado a aks nagbanagan ti pannakikumplot.[5] Tatta nga aldaw, ni Kennedy ket agtultuloy a nagato a nairangngo iti publiko a pammanunotan a panakairanggo dagiti presidente ti E.U..[6]
Paammo[urnosen | urnosen ti taudan]
- ^ ni Theodore Roosevelt ken 9 a bulan nga ububing idi nagtakem ti kinapresidente idi Septiembre 14, 1901, ngem isu ket saana nabutosan ti panakapresidente aginggana idi 1904, idi nagtawen ti 46. Jewell 2005, p. 207.
Dagiti nagibasaran[urnosen | urnosen ti taudan]
- ^ "Dagiti nadumaduma a Pakaammo para kenni John F. Kennedy". JFKlibrary.org. John F. Kennedy a Biblioteka ti Presidente ken Museo. Naala idi Pebrero 22, 2012.
- ^ Dallek 2003, p. 109.
- ^ Carroll, Wallace (Enero 21, 1961). "Panawen a Panagbalbaliw a Sumango kenni Kennedy; Dagiti Tema ti Pangyuna Nota a Sumakbayan ti Pagilian a Kinaritan iti Baro a Panawen". The New York Times. p. 9. Naala idi Pebrero 23, 2012.
- ^ "Dagiti Premio a Puliter: FAQ". Pulitzer.org. Naala idi Pebrero 23, 2012.
- ^ "Dagiti rehistro ti panakaasasinado ni JFK: Reporta iti Napili a Komite kadagiti Panakaasasinado ti Kamara dagiti Pannakabagi ti E.U.: Dagiti nagbanagan". Nailian nga Arkibo ti Estados Unidos. 1979. Naala idi Pebrero 24, 2012.
- ^ Dallek 2003, p. 700.
Dagiti silpo ti ruar[urnosen | urnosen ti taudan]
Midia a mainaig kenni John F. Kennedy iti Wikimedia Commons


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Salmo 104:1-35
104 Bendituem ni Jehova, O kararuak.+O Jehova a Diosko, napaneknekanka a naindaklan unay.+Iti dayaw ken kinangayed kinawesam ta bagim,+2 A binalkutmo ti bagim iti lawag a kas iti maysa a kawes,+Nga inunnatmo ti langlangit a kasla maysa a lupot ti tolda,+3 Daydiay nga iti mismo a dandanum nangibangon kadagiti makinngato a siledna a naikkan kadagiti awanan,+A nangaramid kadagiti ulep a karuahena,+A nagna iti rabaw dagiti payak ti angin,+4 A namagbalin kadagiti anghelna nga espiritu,+Kadagiti ministrona a maysa a mangalun-on nga apuy.+5 Imbangonna ti daga kadagiti naipasdek a dissona;+Saanto a mapagdiwengdiweng dayta agingga iti tiempo a di nakedngan, wenno iti agnanayon.+6 Iti nadanum a yuyeng a kas iti maysa a kawes inabbongam dayta.+Ti dandanum agtaktakderda idi iti ngatuen ti mismo a bambantay.+7 Iti pammabalawmo nangrugida a pumanaw;+Iti uni ti gurruodmo napagtatarayda a silalagaw—8 Dagiti bantay nagpangatoda,+Dagiti ginget a tanap bimmabada—Agingga iti lugar nga imbangonmo maipaay kadakuada.9 Maysa a beddeng impasdekmo, nga iti labes dayta saan a rumbeng a lumasatda,+Tapno saanda nga abbongan manen ti daga.+10 Isu mangibaon kadagiti ubbog nga agturong kadagiti naapres a ginget;+Iti baet dagiti bantay agtultuloyda a mapan.11 Agtultuloyda a mangted iti inumen kadagiti amin nga atap nga animal iti nawayang a tay-ak;+Dagiti sebra+ kankanayon a pedpedenda ti wawda.12 Iti ngatuenda agapon dagiti agtaytayab a parsua iti langlangit;+Manipud nagtetengngaan ti nasamek a bulbulong agyes-esngawda iti uni.+13 Sibuganna dagiti bantay manipud kadagiti makinngato a siledna.+Babaen iti bunga ti ar-aramidmo mapnek ti daga.+14 Pagtubuenna dagiti berde a ruot maipaay kadagiti animal,+Ken mulmula nga usaren ti sangatauan,+Tapno mangparnuay iti taraon manipud iti daga,+15 Ken arak a mamagrag-o iti puso ti mortal a tao,+Tapno pagsilnagenna ti rupa babaen iti lana,+Ken tinapay a mangsustento iti mismo a puso ti mortal a tao.+16 Dagiti kayo ni Jehova mapnekda,Dagiti sedro ti Libano nga immulana,+17 A pagaramidan dagiti mismo a tumatayab kadagiti umok.+No maipapan iti tikbaboy, dagiti kayo a parwa ti balayna.+18 Dagiti nangato a bantay+ agpaayda kadagiti kalding iti bantay;+Dagiti napasdok a bato ket kamang nga agpaay kadagiti koneho iti kabatuan.+19 Inaramidna ti bulan maipaay kadagiti naituding a tiempo;+Ti met laeng init ammona unay ti lumnekanna.+20 Nangparnuayka iti sipnget, tapno agbalin dayta a rabii;+Iti dayta agsawar dagiti amin nga atap nga animal iti bakir.21 Dagiti burboran a bumaro a leon ngerngerngeranda ti aanupen+Ken iti panangsapul iti taraonda manipud iti Dios a mismo.+22 Ti init mangrugi nga agsilnag+—agpapanawdaKet agiddada kadagiti bukodda a paglemmengan a lugar.23 Ti tao mapan iti aramidna+Ken iti panagserbina agingga iti rabii.+24 Anian a nagadu ti aramidmo, O Jehova!+Isuda amin inaramidmo buyogen ti kinasirib.+Ti daga napno kadagiti pinataudmo.+25 No maipapan iti daytoy baybay a dakkel ken nalawa unay,+Sadiay adda aggargaraw a bambanag nga awanan bilang,+Sibibiag a parparsua, babassit kasta met ti dadakkel.+26 Sadiay mapan dagiti barko;+No maipapan iti Leviatan,+ binukelmo tapno agay-ayam iti dayta.+27 Isuda amin—agur-urayda kenka+Tapno itdem kadakuada ti taraonda iti panawenna.+28 No ania ti itdem kadakuada ummongenda.+Ukradem ta imam—mapnekda iti naimbag a bambanag.+29 No ilingedmo ta rupam, mariribukda.+No ikkatem ti espirituda, mauyos ti biagda,+Ket agsublida iti tapokda.+30 No ibaonmo ti espiritum, maparsuada;+Ket pabaruem ti rupa ti daga.31 Ti dayag ni Jehova agingganto iti tiempo a di nakedngan.+Ni Jehova agrag-onto iti ar-aramidna.+32 Isu kumita iti daga, ket agpigerger dayta;+Sagidenna dagiti bantay, ket agasukda.+33 Kantaakto ni Jehova iti intero a panagbiagko;+Mangipaayakto iti samiweng iti Diosko bayat nga addaak.+34 Ti panangut-utobko maipapan kenkuana makaparagsak koma.+Siak, iti biangko, agrag-oakto ken Jehova.+35 Dagiti managbasol maikisapto iti daga;+Ket no maipapan kadagiti nadangkes, awandanton.+Bendituem ni Jehova, O kararuak. Idaydayawyo ni Jah!+


text:
Inhenieria
Ti inhenieria iket isu ti panangipakat iti sientipiko, ekonomiko, sosial, ken praktikal a pannakaammo tapno mangidaremdem, mangibangon, ken mangtaripato kadagiti patakder, dagiti makina, dagiti ramit, dagiti sistema, materiales ken dagiti processes. Daytoy ket mabalin a sumakop ti panagusar kadagitipanirigan tapno maaramid, imodelo ken igatad timaysa a maitunos apakailawlawagan iti maysa a problema wenno gandat. Ti disiplina ti inhenieria ket nawatiwat unay, ken buklen dagiti sakop iti ad-adu a naipangpangruna a pagobraan iti inhennieria, nga iti tunggal maysa ket adda pay ti ad-adu a naisangayan a panagiyunayunay iti partikular a lugar iti teknolohia ken dagiti kita iti pannakaipakat.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Dagiti inadaw a sasao a mainaig iti Inhennieria iti Wikiquote (iti Ingles)


text:
1988
Ti 1988 ket maysa a bisiesto a tawen a nangrugi iti aldaw ti Biernes iti kalendario a Gregoriano.
Paspasamak[urnosen | urnosen ti taudan]
Naipasngay[urnosen | urnosen ti taudan]
- Hulio 7 – Venus Raj, Bb. Pilipinas Universe 2010
- Hulio 25 – Sarah Geronimo, artista iti ABS-CBN
- Septiembre 15 – Chelsea Staub, Amerikana nga aktres manipud idiay Arizona
- Nobiembre 6 – Emma Stone, Amerikana nga aktres
Pimmusay[urnosen | urnosen ti taudan]
- Agosto 18 – Frederick Ashton, Briton a sumasala ken koreograpo (naipasngay 1904)
- Nobiembre 8 – Jean Marais, Pranses nga aktor (naipasngay 1913)


text:
Voltaire
Ni François-Marie Arouet (Pranses: [fʁɑ̃.swa ma.ʁi aʁ.wɛ]; 21 Nobiembre 1694 – 30 Mayo 1778), naamammuan babaen ti panagsursurat a naganna a Voltaire (panangibalikas: [vɔl.tɛːʁ]), ket maysa idi a Pranses a mannurat ti Panangipalawag, historiador ken pilosopo a naindayegan para iti kasariritna, dagiti panagrautna iti Simbaan a Katoliko, ken ti panangiyunana ti wayawaya ti relihion, wayawaya ti panagiyebkas, ken panagsina ti simbaan ken estado. Ni Voltaire ket maysa idi a nalaing a mannurat, a nagpatpataud kadagiti obrana iti ganganai amin a porma ti literario, a mairamraman dagiti pabuya, dandaniw, nobnobela, salsalysay, ken dagiti naipakasaritaan ken sientipiko nga obra. Isu ket nagsursurat ti adadu ngem 20,000 a sursurat ken adadu ngem 2,000 a liblibro ken polieto. Isu idi ket saan a maat-atiw a mangipatakder, urayno adda dagidi panagsensura a linlinteg nga adda ti narusanger a dusa para kadagiti aglabsing kadagitoy. A kas maysa a polemista satiriko, isu ket kankanayon a nagus-usar kadagti obrana a mangdillaw kadagiti saan a makapabus-oy, relihioso a patpatien, ken dagiti patakder ti Pranses iti panawenna.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
Midia a mainaig kenni Voltaire iti Wikimedia Commons
Dagiti inadaw a sasao a mainaig kenni Voltaire iti Wikiquote (iti Ingles)
Dagiti obra a mainaig kenni Voltaire iti Wikisource (iti Ingles)


text:
1902
Ti 1902 ket maysa a kadawyan a tawen a nangrugi iti aldaw ti Mierkoles iti kalendario a Gregoriano.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
Pebrero[urnosen | urnosen ti taudan]
- Pebrero 27 – John Steinbeck, Amerikano a mannurat (pimmusay 1968)
Marso[urnosen | urnosen ti taudan]
- Marso 28 – Arthur Capell, Australiano a lingguista (pimmusay 1986)
Abril[urnosen | urnosen ti taudan]
- Abril 23 – Halldór Laxness, Islandiko a mannurat (pimmusay 1998)
Agosto[urnosen | urnosen ti taudan]
- Agosto 8 – Paul Dirac, Ingles a pisiko (pimmusay 1984)
- Agosto 10 – Norma Shearer, Kanadiana nga aktres (pimmusay 1983)
Nobiembre[urnosen | urnosen ti taudan]
- Nobiembre 21 – Isaac Bashevis Singer, naipasngay idiay Polonia a Hudio-Amerikano a mannurat (pimmusay 1991)


text:
Ghana
Katkategoria:
- Ghana
- Dagiti pagilian idiay Aprika
- Dagiti pagilian a nagbeddengan ti Taaw Atlantiko
- Ekonomiko a Komunidad dagiti Estado ti Laud nga Aprika
- Dagiti pagilian ken teritorio nga agsasao ti Ingles
- Dagiti liberal a demokrasia
- Dagiti estado a kameng ti Kappon ti Aprika
- Dagiti estado a kameng ti Mankomunidad ti Pagpagilian
- Dagiti estado a kameng ti Nagkaykaysa a Pagpagilian
- Dagiti republika
- Dagiti estado ken teritorio a nabangon idi 1957
- Dagiti mankomunidad a republika


text:
Pagsasao a Hebreo
Ti Hebreo wenno Ebreo (/ˈhiːbruː/) (עִבְרִית, Ivrit, Pannakabalikas a Hebreo (tulong·paammo)) ket maysa a Laud a Semitiko a pagsasao iti pamilia ti pagsasao nga Aproasiatika. Iti kultura, daytoy ket naipammategan dagiti Hudio ken sabsabali a a grupo ti relihion a kas iti pagsasao dagiti tattao a Hudio, uray no dagiti sabsabali a Hudio a pagsasao ket nagtaud da kadagiti diaspora a Hudio, ken ti pagsasao a Hebréo ket naususar pay babaen dagiti saan a Hudio a grup-grupo, a kas dagiti minaig nga etniko a dagiti Samaritanos.
Ti Moderno a Hebreo ket maisasao babaen dagiti kaaduan a walo a riwriw a tattao idiay Israel, nga ti Klasiko a Hebreo ket inususar para ti panag-kararag wenno panagadal dagiti Hudio a komunidad iti sanglubongan. Daytoy a pagsasao ket nasaksian manipud ti maika-10 a siglo BCE [2] iti kinaudi a Maikadua a Templo a panawen, kalpasan idi naparang-ay ti pagsasao iti Misna a Hebréo. Ti Moderno a Hebreo ket maysa kadagiti opisial a pagsasao iti Israel, a maikaduaan na ti Arabiko.
Dagiti nagibasaran[urnosen | urnosen ti taudan]
Dagiti silpo ti ruar[urnosen | urnosen ti taudan]
- Akademia ti Pagsasao a Hebreo (iti Hebreo) (iti Ingles)


text:
SUHETO ITI AKKUB | APAY NGA ADU TI MARIGATAN A MANGAYAT ITI DIOS?
Kinaulbod a ti Dios Maysa a Misterio
TI PATPATIEN TI ADU
Kadagiti Kristiano a relihion, “ti Romano Katoliko, Eastern Orthodox, ken Protestante, bigbigenda ti Dios a tallo a Persona: Dios Ama, Dios Anak, ken Dios Espiritu Santo. Sigun iti Kristiano a doktrina, dina kaipapanan dayta ti tallo a dios, no di ket dagitoy tallo a persona ket maymaysada.”—The New Encyclopædia Britannica.
TI KINAPUDNO MANIPUD ITI BIBLIA
Pulos a di imbaga ti Anak ti Dios a ni Jesus nga agpadada ken Amana. Imbes ketdi kinunana: “Mapanak iti Ama, agsipud ta ti Ama dakdakkel ngem siak.” (Juan 14:28) Kinunana pay kadagiti adalanna: “Umuliak ken Amak ken Amayo ken iti Diosko ken Diosyo.”—Juan 20:17.
Ti nasantuan nga espiritu ket saan a persona. Dagiti nagkauna a Kristiano ket ‘napnoda iti nasantuan nga espiritu,’ ken kinuna ni Jehova: “Mangiparukpokakto iti espirituk iti tunggal kita ti lasag.” (Aramid 2:1-4, 17) Saan a paset ti Trinidad ti nasantuan nga espiritu. Dayta ket aktibo a puersa ti Dios.
NO APAY A NAPATEG
Inlawlawag dagiti Katoliko nga iskolar a da Karl Rahner ken Herbert Vorgrimler a ti Trinidad ket “saan a mabalin a maammuan no saan a maipakaammo, ken uray naipakaammon dayta saan latta a maawatan.” Mabalinmo kadi nga ayaten ti maysa a dimo am-ammo wenno dimo maawatan? Ngarud, ti doktrina a Trinidad ket makalapped iti panangammo ken panangayat iti Dios.
Kasta ti kuna ni Marco a nadakamat iti immuna nga artikulo. Kinunana: “Pagarupko nga ilemlemmeng ti Dios ti kinasiasinona isu nga ipapanko a saan a maseknan, misterio, ken narigat nga asitgan.” Ngem kuna ti Biblia a ti Dios “saan nga adayo iti tunggal maysa kadatayo.” (Aramid 17:27) Saanna nga ilemmeng ti kinasiasinona kadatayo. Kayatna a maam-ammotayo. Kinuna ni Jesus: “Agdaydayawkami iti am-ammomi.”—Juan 4:22.
Kuna ni Marco: “Idi naammuak a ti Dios ket saan a paset ti Trinidad, naaddaanak met laengen iti personal a relasion kenkuana.” No ibilangtayo ni Jehova kas maysa a Persona imbes a misterio, nalaklaka nga ayaten. Kuna ti Biblia: “Ti saan nga agayat saanna a naam-ammo ti Dios, agsipud ta ti Dios ket ayat.”—1 Juan 4:8.


text:
Kaligrapia
Ti kaligrapia (manipud ti Taga-ugma a Griego: kάλλoς kallos "pintas" + Ypaφή graphẽ "panagsurat") ket maysa a kita ti arte a makita a mainaig ti panagsurat. Daytoy ti daremdem ken panangitungpal ti panangiletra iti naakaba ti ungtona nga instrumento wenno brutsa iti maysa a panagkuti. (Mediavilla 1996: 17). Ti kontemporaneo a panangilawag ti panagsanay ti kaligrapia ket "ti arte ti panangited ti porma kadagiti senial iti maysa a maiyebkas, maitunos ken nalaing a pamay-an " (Mediavilla 1996: 18). Ti sarita ti panagsuratket maysa nga estatiko nga ebolusion a naikuadro iti kaunegan kadagiti teknikal a kalaing, dagiti kapardas ti panagiragarag ken dagiti limitasion ti materiales iti maysa a tao, panawen ken lugar (Diringer 1968: 441). Ti estilo ti panagsurat ket naipalplawag a kas maysa nga eskritu, ima wenno alpabeto (Fraser ken ni Kwiatkowski 2006; Johnston 1909: Plate 6).
Ti moderno a kaligrapia ket sumakop manipud kadagiti naserbi a sinuratan ti ima aletra ken dagiti daremdem dagiti piraso ti napino nga arte nga ayan ti abstrakto a panagiyebkas ti naisurat ti ima a marka wenno mabalin a saan nga agkomprmiso ti kasayaat ti pannakabasa dagiti letra (Mediavilla 1996). Ti klasiko a kaligrapia ket maigiddiat manipud ti tipograpia ken ti saan a klasiko a panagiletra ti ima, urayno ti kaligrapo ket mabalinna ti agpartuat amin kadagitoy; dagiti karakter ket naipakasaritaan a nadisiplina ken nasayaat ti ayusna ken kellaat, aiti kanito ti panagsurat(Pott 2006 ken2005; Zapf 2007 and 2006).
Ti kaligrapia ket agtultuloy nga agrangrang-ay kadagiti porma ti kasar ken dagiti panagawis ti pasamak, daremdem ti kita ti letra/tipograpia, daremdem ti tatak a kasisigud a nailetra babaen ti ima, relihioso nga arte, dagit ipakdaar/grapiko a daremdem/komisionado a grapiko nga, dagiti sinuratan ti napisi a bato ken dagiti dokumento ti panaglaglagip. Daytoy ket inus-usar pay para kadagiti prop ken dagiti agkutkuti a ladawan para iti pelikula ken telebision, dagiti testimonial, dagiti sertipikado ti pannakaipasngay ken ipupusay, dagiti mapa, ken dagiti dadduma pay nga obra a maipanggep ti panagsurat. Dagiti kasayaatan nga obra ti moderno a kaligrapia ket dagiti dokumento ti linteg ken patente ti sursurat nga inted babaen dagiti monarkia ken dagiti opisial ti estado kadagiti nadumaduma a pagilian.
Dagiti nota[urnosen | urnosen ti taudan]
Dagiti silpo ti ruar[urnosen | urnosen ti taudan]
- Midia a mainaig iti Kaligrapia iti Wikimedia Commons
- Kitaen ti Kaligrapia iti Proyekto ti Nawaya a Direktorio (iti Ingles)


text:
Pagbasabasa ti web
Ti pagbasabasa ti web ( Ingles: web browser wenno browser ) ket maysa a pangipakat a sopwer para iti panagala, panagipresenta ken panagdaliasat kadagiti pakaammo a rekurso iti World Wide Web. Ti maysa a pakaammo a rekurso ket nainaganan babaen ti maysa a Agpapada a Panaginagan ti Rekurso (URI) ken mabalin pay a maysa a panid ti web, ladawan, video wenno dadduma pay a pirgis ti linaon.[1] Dagiti silpo ti web nga adda kadagiti rekurso ket mangpakabael kadagiti agar-aramat ti nalaka a pangdaliasat kadagiti bukodda a pagbasabasa kadagiti maikabagian a rekursor. Ti pagbasabasa ti web ket mabalin pay a mainaganan babaen ti maysa a pangipakat a sopwer wenno programa a mangpakabael kadagiti agar-aramat a sumrek, mangala ket kumita kadagiti dokumento ken dadduma pay a rekurso iti internet.
Urayno dagiti pagbasabasa ket nangrunada a naipanggep a mangusar ti World Wide Web, mabalin pay dagitoy a mausar makaala kadagiti pakaammo nga inted babaen dagiti server ti web kadagiti pribado a network wenno dagiti papeles dagiti sistema ti papeles.
Dagiti kangrunaan a pagbasabasa ti web ket ti Chrome, Firefox, Internet Explorer, Opera, ken Safari.[2]
Dagiti nagibasaran[urnosen | urnosen ti taudan]
- ^ Jacobs, Ian; Walsh, Norman (15 Disiembre 2004). "URI/Resource Relationships". Architecture of the World Wide Web, Volume One. World Wide Web Consortium. Naala idi 30 Hunio 2009.
- ^ "Browser". Mashable. Naala idi 2 Septiembre 2011.


text:
SALUDSOD DAGITI AGTUTUBO
Nakasaganaak Kadin a Makideyt?
Ania ti pannakideyt?
Kanayon a makikuykuyogka iti maysa a saanmo a kasekso. Makidedeytka kadi?
Sika ken ti saanmo a kasekso ket adda riknayo iti maysa ken maysa. Sumagmamano a daras iti tunggal aldaw nga ag-text wenno agsaritakayo iti telepono. Makidedeytka kadi?
Tunggal aglalangenkayo kadagiti gagayyemmo, kanayon a kaduam ti isu met laeng a tao a saanmo a kasekso. Makidedeytka kadi?
Nalabit a nalakam la a sinungbatan ti immuna a saludsod, ngem mabalin a nagsarimadengka sakbay a sinungbatam ti maikadua ken maikatlo. Ania aya a talaga ti pannakideyt?
Kinapudnona, ti pannakideyt tuktukoyenna ti aniaman a panaglangen a ti romantiko nga interesmo ket naipamaysa iti maysa a tao ken naipamaysa met kenka ti interesna.
No kasta, wen ti sungbat dagiti tallo a saludsod. Makidedeytka no sika ken ti saanmo a kasekso ket addaan iti rikna iti maysa ken maysa ken kanayon nga agsarsaritakayo iti man telepono wenno iti personal, adda man makakitkita wenno awan.
Ania ti panggep ti pannakideyt?
Masapul a nadayaw ti panggep ti pannakideyt. Dayta koma ti tumulong iti baro ken balasang a mangtingiting no kayatda nga ikallaysa ti maysa ken maysa.
Mabalin a tagtagilag-anen ti dadduma a gagayyemmo ti pannakideyt. Nalabit a kayatda laeng ti makikuykuyog iti kursonadada ngem awan ti panggepda a makiasawa. Mabalin a makideyt pay ketdi ti dadduma tapno laeng adda maipagpannakkelda wenno adda maidispleyda, iti kasta, pumigsa ti kompiansada iti bagida.
Ngem masansan a saan nga agbayag dagiti kasta a narabaw a relasion. “Adu nga agnobio nga agtutubo ti agsina met laeng kalpasan ti maysa wenno dua a lawas,” kuna ti maysa a balasang nga agnagan Heather. “Matmatanda a temporario laeng ti pannakirelasion—banag a mangisagana kadakuada a makisina imbes a makiasawa.”
Nalawag a no makideytka iti asinoman, maapektaram ti rikna ti kadeytmo. Gapuna, siguraduem a nadalus ti intensionmo.—Lucas 6:31.
Panunotem: Kayatmo kadi nga adda mangay-ayam iti riknam a no naumaannakan ket ibellengnaka lattan? Dimo ngarud aramiden dayta iti sabali! Kuna ti Biblia a ti ayat ket “saan a naalas ti panagtigtignayna.”—1 Corinto 13:4, 5.
Kuna ti agtutubo a ni Chelsea: “No dadduma, pampanunotek a ti pannakideyt ket ang-angaw laeng, ngem saanen nga ang-angaw no serioso ti maysa kadakayo ngem saan a serioso ti maysa.”
Singasing: Kas panagsagana iti pannakideyt ken pannakiasawa, basaem ti 2 Pedro 1:5-7 ken mangpilika iti maysa a galad a nasken a parang-ayem. Iti makabulan, kitaem no kasano kaadu ti nasursurom—ken rimmang-ayam—iti dayta a galad.
Addaak kadin iti husto nga edad a makideyt?
Iti panagkunam, mano ti tawen ti maysa nga agtutubo a mabalinen a makideyt?
Ita, damagem dayta ken ni nanang wenno tatangmo.
Mabalin a naiduma ti sungbatmo nga edad ken ni nanang wenno tatangmo. Wenno mabalin met a saan! Nalabit maysaka kadagiti adu nga agtutubo a nainsiriban a nangikeddeng a saan a makideyt agingga a dimo pay nagteng ti husto nga edad ken saanka pay a nakasagana.
Dayta ti inkeddeng nga aramiden ni Danielle nga agtawen iti 17. Kinunana: “No lagipek ti riknak iti napalabas a dua a tawen, sabali itan ti estandartek no iti panangpili iti pakiasawaak. Kinapudnona, agingga ita, diak pay la ammo no kabaelakon ti mangaramid iti kasta a desision. Sakonto la panunoten ti makideyt no iti las-ud ti dua a tawen, saanen nga agbaliwbaliw ti panunotko.”
Adda sabali pay a rason no apay a nainsiriban ti aguray. Inusar ti Biblia ti sasao a “kinalasbang ti kinaagtutubo” a mangdeskribir iti tiempo a narasuk ti derrep ken rikna ti maysa a tao. (1 Corinto 7:36) No kanayon a nadekketka iti saanmo a kasekso bayat nga addaka pay laeng iti kinalasbang ti kinaagtutubom, mabalin a rumugso ti riknam ket agbanag dayta iti di umiso a kondukta.
Pudno a mabalin a saan unay a napateg daytoy kadagiti gagayyemmo. Adu kadakuada ti magagaran a mangpadas a makidenna. Ngem nalalaingka ngem isuda! (Roma 12:2) Kinapudnona, idagadag ti Biblia nga ‘adaywam ti immoralidad.’ (1 Corinto 6:18, Ti Baro a Naimbag a Damag Biblia) ‘Maiwaksim ti didigra’ no agurayka agingga a malabsam ti kinalasbang ti kinaagtutubo.—Eclesiastes 11:10.
Apay a nasayaat nga agurayak sakbay a makideytak?
Ti pannakideyt no dika pay nakasagana ket mayarig iti panangala iti pinal nga eksaminasion iti kurso a kairugrugim pay laeng. Nalawag a saan a nainkalintegan dayta! Kasapulam ti panawen a mangadal iti asignaturam tapno masungbatam dagiti saludsod iti eksaminasion.
Kasta met laeng iti pannakideyt.
Saan nga ang-angaw daytoy. Gapuna, sakbay a makideytka, nasken nga iwayaam nga adalen ti nagpateg nga “asignatura”—no kasano ti makigayyem.
Inton mabirokam ti maibagay kenka, nalalaingkanton a mangpatanor iti natibker a relasion. Kinapudnona, ti naballigi a panagasawa ket panagtipon ti dua a nasinged nga aggayyem.
Ti panangitantan iti pannakideyt saannaka a paidaman iti wayawaya. Imbes ketdi, ikkannaka iti ad-adu a wayawaya nga ‘agrag-o iti kinaagtutubom.’ (Eclesiastes 11:9) Ikkannaka pay iti panawen nga agsagana babaen ti panangpasayaat iti personalidadmo, ken kangrunaanna, iti relasionmo iti Dios.—Un-unnoy 3:27.
Kabayatanna, mabalinmo a tagiragsaken ti makikadua iti saanmo a kasekso. Kasano ti kasayaatan a panangaramidmo iti dayta? Makikaduaka iti maysa a grupo a buklen dagiti lallaki, babbai, ken responsable nga adulto. Kinuna ti maysa a babai nga agnagan iti Tammy: “Iti panagkunak, naragragsak no kasta ti aramidenmi. Nasaysayaat ti maaddaan iti adu a gagayyem.” Immanamong ni Monica. Kinunana: “Talaga a nasayaat ti agkakadua kas grupo gapu ta makalangenmo dagiti tattao nga addaan iti nagduduma a personalidad.”
Ngem no ipamaysamon ti atensionmo iti maysa a tao idinto ta ubingka pay, dakdakkel ti posibilidadna a masaktankanto. Isu a saanka nga aggangganat. Usarem ti kinaagtutubom nga agsursuro no kasanom a patanoren ken taginayonen ti panaggayyem. Inton ikeddengmon ti makideyt, am-ammomton a naimbag ti bagim ken ammomon no ania dagiti galad a sapulem iti agbalin a katakunaynaymo.
Ammuem ti Ad-adu Pay
SALUDSOD DAGITI AGTUTUBO
Isu Kadi ti Maitutop a Para Kaniak?
Kasano a maam-ammom a naimbag ken makitam ti pudno a kinatao ti kursonadam?


text:
LAOAG CITY – Inpakaammo ni Lt. Col. Emmanuel Garcia, commander ti 4th Civil Relations Group ti Armed Forces of the Philippines a maab-abuso dagiti babbai kinautibo dagiti miembro ti Maute Group idiay Marawi City.
Daytoy ket basar ti impormasyon dagiti narescue a residente a maab-abuso wenno marames dagiti babbai a kautibo.
Kuna na a kasapulan a makita ti grupo a Gabriella ti kasasaad dagiti biktima a babbai ken saan da nga ipabasol kadagiti soldado.
Inbatad ni Garcia nga awan ti kinapudno ken awan ti pagibasaran da a dagiti soldado ti agar-aramid ti nasao a krimen.
Mainaig iti daytoy, naduktalan pay ni Garcia a dagiti kautibo ket ibaon dagiti terorista nga agtakaw kadagiti bala, armas, alahas, kuarta ken sabsabali pay a sanikua iti kada pagtaengan iti nasao a siudad.
Inayon na nga ibaon pay dagiti terorista dagiti maseknan nga agpidot kadagiti saan a bimtak a bala ti mortar nga isu ti maaramid nga Improvised Explosive Device.


text:
NAILADAWAN NGA ESTORIA TI BIBLIA
Da Jacob ken Esau
Basaenyo daytoy nailadawan nga estoria ti Biblia online wenno iti nai-print a PDF. Kitaenyo no kasano a nagkatunosan met laeng dagitoy nga agkabsat.
Kanayonan Manipud iti Daytoy a Koleksion
Nagtulnog ni Daniel ken Jehova
Nayadayo ni Daniel iti pamiliana. Agtulnog pay ngata ken Jehova?
Sidadaan a Mangpakawan ni Jehova
Nagusar ni Ari Manases iti mahika, nagdaydayaw kadagiti ulbod a dios, ken nangpapatay kadagiti inosente a tattao. Ngem sidadaan a pinakawan isuna ni Jehova. Ania ti masursurotayo maipapan iti panangpakawan iti daytoy nga estoria?
Pinagbalin ni Jehova a Masirib ni Solomon
Nasirsirib idi ni Solomon ngem iti amin nga ari iti daga. Kasano a nagbalin a nakasirsirib? Ken ania dagiti kamali nga inaramidna idi agangay?
NAILADAWAN NGA ESTORIA TI BIBLIA


text:
Ti Umiso a Relihion Isurona ti Panagayat iti Pada a Tao
“TI SAAN nga agayat, saanna nga ammo ti Dios, ta ti Dios ket ayat,” kuna ti Biblia. (1 Juan 4:8, Ti Baro a Naimbag a Damag Biblia) Ngarud, ti umiso a relihion nasken nga isurona ti panagayat iti pada a tao.
Nasayaat ti ar-aramiden ti adu a relihion, kas iti panangasikaso kadagiti masakit, nataengan, ken napanglaw. Paregtaenda dagiti miembroda a mangyaplikar iti balakad ni apostol Juan, a nangisurat: “No addaanka ket makitam ti maysa a kabsat a makasapul iti tulong ngem dika pulos mangrikna, kasano ti panagkunam nga ay-ayatem ti Dios? Anakko, saantayo koma nga agayat babaen iti sao wenno sarita laeng. Ipakitatayo ketdi ti pudno a panagayat babaen iti aramid.”—1 Juan 3:17, 18, Naimbag a Damag.
Ngem ania ti mapasamak no aggugubat dagiti nasion? Ti kadi bilin ti Dios nga “ayatem ti padam a tao a cas iti bagim” ket agaplikar laeng no tiempo ti talna ngem saanen no ti maysa a politiko wenno ari kayatna a gubaten ti kabangibangna a nasion?—Mateo 22:39, Ti Biblia, PBS.
Kinuna ni Jesus: “No agiinnayatkayo, maamoanto ti amin a tao a dakayo dagiti adalak.” (Juan 13:35, Naimbag a Damag) Bayat a sungbatam dagiti sumaganad, isaludsodmo iti bagim, ‘Dagiti kadi miembro daytoy a relihion ay-ayatenda ti amin a tattao iti amin a tiempo saan laeng a babaen iti sao no di ket iti pay aramid?’
TOPIKO: Gubat.
NO ANIA TI ISURSURO TI BIBLIA:
Imbilin ni Jesus kadagiti adalanna: “Cunac cadacayo nga agdengdengngeg: Ayatenyo dagiti cabusoryo: agaramidcay ti naimbag cadagiti gumura cadacayo.”—Lucas 6:27, Ti Biblia, PBS.
Idi a dagiti soldado arestuenda ni Jesus, inasut ni apostol Pedro ti kampilanna tapno salaknibanna ti Apona. Ngem kinuna ni Jesus: “Ipulangmo ta campilanmo iti calubanna; ta isuamin dagiti mangaramat iti campilan mataydanto iti campilan.”—Mateo 26:52, Ti Biblia, PBS.
Insurat ni apostol Juan: “Ti nalawag a pakaigiddiatan dagiti annak ti Dios kadagiti annak ti diablo isu daytoy: Saan nga anak ti Dios ti siasinoman a di agaramid iti naimbag wenno di agayat iti kabsatna. Daytoy ti mensahe a nangngegyo manipud idi damo: masapul nga agiinnayattayo. Saantayo nga agbalin a kas ken ni Cain a pinaiturayan iti Managdakdakes ket pinatayna ni Abel a kabsatna.”—1 Juan 3:10-12, Naimbag a Damag.
SALUDSOD:
Idagdagadag kadi daytoy a relihion a makigubat dagiti miembrona?
TOPIKO: Politika.
NO ANIA TI ISURSURO TI BIBLIA:
Kalpasan a naimatangan dagiti tattao ti panagaramidna kadagiti milagro, kayat ti dadduma a pagbalinen a panguloda ni Jesus. Ania ti reaksionna? “Ni Jesus ngarud idi a naawatanna a ngannganida umay ket alaenda a piliten, tapno aramidenda nga ari, napan manen nga is-isu idiay bantay.”—Juan 6:15, Ti Biblia, PBS.
Idi naaresto ni Jesus ken siuulbod a naakusaran a sugsugsoganna dagiti tattao nga agrebelde iti turay, kinunana: “Saan a ditoy lubong ti ayan ti pagariak . . . No ditoy lubong koma, makigubat dagiti pasurotko tapno saanak a mayawat kadagiti agtuturay a Judio. Ngem saan a ditoy lubong ti ayan ti pagariak!”—Juan 18:36, Naimbag a Damag.
Idi nagkararag ni Jesus iti Dios mainaig kadagiti adalanna, kinunana: “Intedko kadakuada ti saom ket ginura ida ti lubong ta kas kaniak, saanda a taga-lubong.”—Juan 17:14, Naimbag a Damag.
SALUDSOD:
Sursuroten kadi daytoy a relihion ti ulidan ni Jesus a saan a makiraman iti politika, uray busoren ida ti dadduma a politiko?
TOPIKO: Panangidumduma.
NO ANIA TI ISURSURO TI BIBLIA:
Idi nagbalin a Kristiano dagiti umuna kadagiti di nakugit a Gentil, kinuna ni apostol Pedro: “Ti Dios saan a mangidumduma cadagiti tao: No di ket uray ania a nacion dagiti agbuteng ken agaramid ti kinalinteg makaay-ayoda kencuana.”—Aramid 10:34, 35, Ti Biblia, PBS.
Insurat ni Santiago kadagiti Kristiano idi umuna a siglo: “Kakabsatko, kas mamati ken ni Apotayo a Jesu-Cristo, ti nadayag nga Apo, awan koma ti idumdumayo. Kas pangarigan, dumar-ay iti taripnongyo ti nabaknang ken ti napanglaw. Nagsingsing ti baknang iti balitok ken nagaruat iti napintas idinto a rutayrutay ti pagan-anay ti napanglaw. No ad-adda a bigbigenyo ti nabaknang ket kunayo, ‘Agtugawka ditoy nasayaat a lugar,’ ngem kunayo iti napanglaw, ‘Agtakderka wenno agdalupisakka iti sakaanak,’ nagbasolkayon iti panangidumduma ken panangukom a maibatay iti dakes a panggep.”—Santiago 2:1-4, Naimbag a Damag.
SALUDSOD:
Isursuro kadi daytoy a relihion nga agpapada ti panangmatmat ti Dios kadagiti amin a tattao ken saan a mangidumduma dagiti miembrona gapu iti puli wenno kasasaad ti biag?
Ania a relihion ti mangisursuro kadagiti miembrona a liklikanda dagiti bambanag mainaig iti politika, puli, ken kasasaad ti biag a mamagsisina iti tattao?


text:
Opisina ken Impormasion iti Panagpasiar
Naimpusuan nga awisendaka nga agpasiar kadagiti opisina ken pagimprentaanmi. Ammuem ti adres ken oras ti panagpasiar.
Spain
Testigos Cristianos de Jehová
Ctra. M-108 Torrejón-Ajalvir, km. 5
28864 AJALVIR (MADRID)
SPAIN
+34 918-879-700
Panagpasiar
Lunes agingga iti Biernes
8:30 a.m. agingga iti 12:00 p.m. ken 2:30 p.m. agingga iti 4:30 p.m.
Kapautna 1 oras
Trabaho iti Opisina
Agipatpatarus kadagiti literatura a naibatay iti Biblia iti Basque, Catalan, Galician, Spanish, Spanish Sign Language, ken Valencian. Agipabpablaak met iti Braille nga edision dagiti publikasion iti Spanish. Makita met iti tour ti pakasaritaan dagiti Saksi ni Jehova iti Spain.


text:
JW Broadcasting Online
Ti JW Broadcasting ket online TV a para iti intero a pamilia. Tumulong daytoy tapno ad-adda a makaasidegtayo iti Dios. Buyaem dagiti video a naaramid iti JW Broadcasting studio ken ti dadduma pay a video a naggapu iti website a jw.org. Agbuyaka kadagiti Streaming channel nga agipabpabuya kadagitoy a video iti 24 nga oras kada aldaw, wenno agbirok ken agbuyaka kadagiti video iti seksion a Video on Demand. Mapanka iti seksion nga Audio tapno mangngegmo dagiti nagduduma nga audio program, kas iti musika, drama, ken dramatiko a pannakaibasa ti Biblia.
Agbuyaka online iti computer, tablet, wenno smartphone iti tv.jw.org. Agbuyaka iti TV nga usarem ti Amazon Fire TV, Apple TV, wenno Roku digital media player.
ITI DAYTOY A SEKSION
Agbuya iti Streaming iti TV.JW.ORG
Ammuem no kasano nga usaren ti streaming feature iti computer, tablet, wenno mobile device, ken no kasano ti agpili iti sabali a channel wenno kitaen ti channel guide.
Agbuya iti Video on Demand iti TV.JW.ORG
Agbuya iti naitampok a video uray ania nga oras. Agbirok iti video, kontrolen ti pannakai-play ti video—i-pause, i-rewind, wenno i-fast forward. I-play ti maysa wenno ti amin a video iti maysa a koleksion.
Agdengngeg iti Audio iti TV.JW.ORG
Agdengngeg kadagiti dramatiko a pannakaibasa ti Biblia ken musika. I-play ti maysa wenno ti amin nga audio program iti maysa a koleksion.
No Kasano a Baliwan ti Settings ti TV.JW.ORG iti Computer, Tablet, Wenno Smartphone-mo
Piliem ti kayatmo a resolution ti video, i-enable wenno i-disable-mo ti subtitle ti video, piliem ti kayatmo a JW Broadcasting streaming channel.
Masansan a Maisaludsod—JW Broadcasting (Online)
Ammuem ti sungbat dagiti saludsod a kanayon a maisaludsod.


text:
Estoria 42: Ti Asno Agsao
NAKANGNGEGKA kadin ti asno nga agsao? ‘Saan pay,’ mabalin a kunaem. ‘Saan a makapagsao ti an-animal.’ Ngem naminsan adda asno a nagsao. Kitaentayo no kasano a napasamak dayta.
Ni Balac, nga ari ti Moab, ti mabuteng kadagiti Israelitas. Gapuna impaayabanna ti tao a nasikap nga agnagan Balaam tapno umay a mangilunod kadagiti Israelitas. Inkarina nga ikkan ni Balaam ti adu a kuarta, gapuna nagsakay ni Balaam iti asnona ket nagrubuaten tapno mapanna kitaen ni Balac.
Nangibaon ni Jehova ti anghel nga atiddag ti kampilanna tapno agtakder idiay dalan a manglapped ken ni Balaam. Saan a makita ni Balaam ti anghel, ngem ti asno makitana. Pinadpadas ti asno a lisian ti anghel, ket iti kamaudiananna inyiddana lattan idiay dalan. Nakapungtot ni Balaam ket binaotna ti asno iti sarukod.
Iti daytoy impangngeg ni Jehova ken Balaam nga agsao ti asnona.
‘Apay a babaotennak?’ insaludsod ti asno.
‘Pinagbalinnak a kasla agmauyong,’ kuna ni Balaam.
‘Trinatoka aya ti kastoy idi?’ insaludsod ti asno.
‘Saan,’ ti sungbat ni Balaam.
Idi kuan pinalubosan ni Jehova a makita ni Balaam ti anghel. Kuna ti anghel: ‘Di rebbeng a mapanka a mangilunod iti Israel. No di koma naglisi ti asnom kaniak, pudno a napatayka koman.’
Numeros 21:21-35; 22:1-40; 23:1-30; 24:1-25.
Dagiti Saludsod
- Siasino ni Balac, ket apay a pinaayabanna ni Balaam?
- Apay a nagidda iti dalan ti asno ni Balaam?
- Ania ti nangngeg ni Balaam nga ibagbaga ti asno?
- Ania ti imbaga ti maysa nga anghel ken ni Balaam?
- Ania ti napasamak idi pinadpadas ni Balaam nga ilunod ti Israel?
Kanayonan a salsaludsod
- Basaenyo ti Numeros 21:21-35.
Apay nga inabak ti Israel da Sihon nga ari dagiti Amoreo ken ni Og nga ari iti Basan? (Num. 21:21, 23, 33, 34)
- Basaenyo ti Numeros 22:1-40.
Ania ti motibo ni Balaam iti panangpadpadasna a mangilunod iti Israel, ket ania ti masursurotayo iti daytoy? (Num. 22:16, 17; Prov. 6:16, 18; 2 Ped. 2:15; Jud. 11)
- Basaenyo ti Numeros 23:1-30.
Nupay nagsao ni Balaam a kas man la agdaydayaw ken ni Jehova, kasano nga impakita dagiti tignayna nga isu ket saan nga agdaydayaw ken ni Jehova? (Num. 23:3, 11-14; 1 Sam. 15:22)
- Basaenyo ti Numeros 24:1-25.
Kasano a daytoy a salaysay iti Biblia pabilgenna ti pammatitayo iti pannakaibanag ti panggep ni Jehova? (Num. 24:10; Isa. 54:17)


text:
SALUDSOD 7
Ania ti Impadto ti Biblia Maipapan iti Kaaldawantayo?
“Ti nasion tumakderto a bumusor iti nasion ken ti pagarian a bumusor iti pagarian . . . Amin dagitoy a banag ket pangrugian dagiti ut-ot ti panagrigat.”
“Adu nga ulbod a mammadto ti tumakderto ket iyaw-awanda ti adu; ket gapu iti iyaadu ti kinakillo, ti ayat ti ad-adu lumamiisto.”
“Inton makangngegkayo iti gubgubat ken damdamag ti gubgubat, dikay mapabutngan; masapul a maaramid dagitoy a banag, ngem saan pay a panungpalan.”
“Addanto dadakkel a ginggined, ket iti nadumaduma a disso, dagiti angol ken dagiti kinakirang ti taraon; ket addanto dagiti nakabutbuteng a buya ket manipud langit dadakkel a pagilasinan.”
“Kadagiti maudi nga aldaw dumtengto dagiti napeggad a tiempo a narigat a pakilangenan. Ta dagiti tattao managayatdanto iti bagbagida, managayat iti kuarta, napalangguad, natangsit, managtabbaaw, nasukir kadagiti nagannak, saan a managyaman, saan a nasungdo, awanan nainkasigudan a panagayat, saan a sidadaan iti aniaman a tulagan, manangparpardaya, awanan panagteppel, narungsot, awanan panagayat iti kinaimbag, mangliliput, natangken ti uloda, natangsit gapu iti panagpannakkel, managayat iti ragragsak imbes a managayat iti Dios, nga addaanda iti langa ti nadiosan a debosion ngem libakenda ti pannakabalin dayta.”


text:
Sapasap a relatibidad
Ti sapasap a relatibidad, wenno ti sapasap a teoria ti relatibidad, ket isu ti heometriko a teoria ti grabitasion nga inpablaak babaen ni Albert Einstein idi 1916[1] ken ti agdana apanakaipalpalawagan iti grabitasion iti moderno a pisika. Ti sapasap a relatibidad ket isapsapna ti espesial a relatibidad ken ti linteg ti unibersal a grabitasion ni Newton, nga agit-ited ti naipagkaykaysa a panagipalpalawagan iti grabidad akas maysa tagikua ti heometiko ti limbang ken ti oras, wenno limbang nga oras. A naisangsangayan, ti panagkillo iti limbang nga oras ket dagus a mainaig iti enerhia ken momento ti ania man nga adda nga agdama a banag ken radiasion. Ti pannakaikabagian ket innaganan babaen dagiti Einstein nga ekuasion ti lugar, ti maysa a sistema dagiti sangkapaset laeng nga ekuasion.
Paammo[urnosen | urnosen ti taudan]
- ^ "Premio Nobel iti Biograpia". Premio Nobel iti Biograpia. Premio Nobel. Naala idi 25 Pebrero 2011.


text:
Tulong:Panagurnos
Ti Wikipedia ket maysa a wiki, a ti kayatna a sawen ket ti sinoman ket mabalin a makaurnos iti aniaman a saan a nasalakniban a panid ken dagus a mangpasayaat kadagiti artikulo para kadagiti amin nga agbasbasa. Saanmo a masapul ti agrehistro tapno maaramidmo iti kastoy. Ti sinoman a nakaurnosen ket naam-ammuan a kas dagiti "Wikipedista" ken, uray bassit unay dagiti inurnos, mabalin a makaipasindayag a nakatulongda no ania ita ti Wikipedia. Maidagupto amin dagitoy a panagurnos! Ti Wikipedia ket agus-usar kadagiti dua a pamay-an iti panagurnos: ti baro a VisualEditor (VE), ken ti klasiko a panagurnos babaen ti wiki a panagsurat (wikitext). Dagiti panangipalawag iti daytoy a panid ket ket mangipanggep iti wikitext a panagurnos (ti kaaduan nga inus-usar a pamay-an). Para kadagiti panangipaammo iti panagusar iti VisualEditor kitaen ti tarabay ti ti agar-aramat iti VisualEditor.
Adda met dagiti panid a nasalakniban babaen ti panagurnos. Dagitoy a panid ket addaan iti etiketa ti
Kitaen ti taudan imbes a ti maysa nga etiketa ti
Urnosen no agusar iti VisualEditor ken
Urnosen ti Taudan no agus-usar ti wiki a panagsurat. Mabalinmo pay met a saan a dagus nga urnosen dagitoy a panid, babaen ti panangited ti maysa a "kiddaw ti panagurnos" – ti maysa nga editor nga addaan iti abilidad nga agurnos iti nasalakniban a panid ket sumungbatto iti kiddawmo. Mabalinmo ti mangited iti kiddaw babaen ti panagpindut ti etiketa ti
Kitaen ti taudan iti dayta a panid ken ti panagusar ti silpo ti "Agkiddaw iti panagurnos" iti kanawan a baba.
Dagiti linaon
- 1 Panagurnos
- 2 Wiki a panagsurat
- 3 Adu pay a pakammo iti panagurnos ti pampanid iti wiki
Panagurnos[urnosen | urnosen ti taudan]
Ti panagurnos kadagiti kaaduan a panid ti Wikipedia ket nalaka met. Pindutem laeng ti etiketa ti "urnosen" iti ngato ti panid ti Wikipedia (wenno iti silpo ti panagurnos iti paset). Daytoy ket mangipan kenka iti baro a panid nga addaan ti kahon ti teksto nga aglaon iti maurnos a teksto iti agdama a panid.
Iti daytoy a kahon, mabalinmo ti mangimakinila iti teksto a kayatmo nga inayon, nga agusar iti wiki a panagsurat tapno mapormat ti teksto ken manginayon kadagiti sabali nga elemento kasla dagiti ladawan ken dagiti tabla. Ti baras ti ramit iti ngato ti kahon ti teksto ket makatulong iti panagpormat. Ti nadaras a reperensia iti panagsurat iti wiki ket malukatan babaen ti panagpindut iti 'Tulong' iti daytoy a baras ti ramit.
Saan a mangirugi iti linia a mangrugi ti espasio malaksid no kayatmo ti naipangruna a panagpormat a pataudenna. Dagiti parapo ket mabalin a maisina babaen ti blanko a linia. Ti komunidad ti Wikipedia ket nakapadur-as iti tarabay iti estilo tapno makaaramid a maiparang dagiti artikulo ken kinapudno iti naiyalagad a porma, ken mangipalaka ti panagusar iti Wikipedia.
No manginayonka ti pakaaammo iti maysa a panid, pangngaasi a mangited kadagiti reperensia, gapu ta dagiti awan reperensiana nga insasao ket suheto iti pannakaikkat.
Pakabuklan ti inurnos (Ipalawagmo bassit dagiti binaliwam)
☐ Daytoy ket bassit a panagurnos ☑ Bantayan daytoy a panid
Babaen ti panagidulin kadagiti sinuksukatan, umannurotka kadagiti Termino ti Panagusar, ken umannurotka a saan a mangiwaswas a mangibbet kadagiti kontribusionmo babaen ti CC-BY-SA 3.0 a Lisensia ken ti GFDL.
Umannurotka a ti maysa a silpo wenno URL ket umanayen a pammadayaw babaen ti lisensia ti Creative Commons.
Idulin dagiti binaliwan Ipakita ti ipadas Ipakita dagiti binaliwan Ukasen
No nalpaskan nga agurnos, mangisuratka koma iti ababa a pakabuklan ti inurnos iti bassit a pagikabilan iti baba ti pagurnosan a kahon. Mabalinmo ti agusar iti takigrapia a mangipalawag kadagiti binaliwam. Tapno makitam nokasano ti langa dagiti inurnosmo, talmegam ti buton ti "Ipakita ti ipadas". Tapno makitam dagiti paggiddiatana nagbaetan ti panid kadagiti inurnosmo ken ti dati a bersion ti panid, talmegam ti buton ti "Ipakita dagiti sinukatan" . No napagustuanka metten iti makitkitam, talmegam ti buton ti "Idulin ti panid". Dagiti binaliwam ket dagusto a makita kadagiti amin nga agar-aramat iti Wikipedia.
Nota: Saan a pirmaan ti linia ti pakabuklan ti inurnos iti ~~~~ pirmam, saan a mabalin dayta idiay.
Tungtungan (pagtungtungan) a pampanid[urnosen | urnosen ti taudan]
Dagit ipanid ti tungtungan ket addaan iti etiketa ti "baro a paset" tapno makairugi iti baro a paset, ken maipatinayon daytoy iti etiketa ti napno a panagurnos iti panid. Pirmaam dagiti kontribusionmo iti Tungtungan a panid babaen ti panagusar kadagiti uppat a tilde (~~~~), a mangpataud iti naganmo nga agar-aramat ken ti oras/petsa.
Dagiti bassit nga inusnos[urnosen | urnosen ti taudan]
Ti panangikur-it iti kahon ti "Daytoy ket bassit a panagurnos" mangibaga daytoy a bassit laeng dagiti paggiddiatan nga adda a nagbaetan ti bersion nga inurnosmo ken ti dati a bersion: panagsimpa ti panangiletra, panagpormat ken panagbalbaliw iti panangipakita, panagurnos kadagiti teksto nga awan ti panangibaliw iti linaon, kdpy. Ti bassit nga inurnos ket ti bersion a naipamattian iti editor a saan a makasapul iti panagrepaso ken saanto a suheto iti panagsuppiat. Ti pagpilian ti "bassit nga inurnos" ket maysa kadagiti nadumaduma a pagpilian a mabalin a magun-od laeng dagiti nakarehistro nga agar-aramat. Dagiti editor ket nasken a saanda a makarikna a ti panagmarka iti binaliwan a kas bassit a panagurnos ket makaited iti panagpabassit ti serbi iti ganetgetda.
Dagiti adu a panagurnos[urnosen | urnosen ti taudan]
Amin dagiti editor ket maawisda nga agtured, ngem adda met dagiti nadumaduma a banag a maaramid iti agar-aramat tapno masigurado a dagiti adu a panagurnos ket nasayaat a maaramid. Sakbay a mapan nga agaramid ti adu a panagurnos, ti agar-aramat ket nasken a mangikeddeng a makitungtung kadagiti maisingasing a masukatan idiay tungtungan ti artikulo/tungtungan ti panid. Iti las-ud ti panagurnos, no agaramid ti kastoy iti napaut a panawen, ti etiketa ti
{{Maus-usar}} ket makaipabassit ti gapuanan iti suppiat ti panagurnos. No nalpasen ti panagurnos, ti panagikabil iti pakabuklan ti inurnos ket makatulongto a mangdokumento kadagiti binaliwan. Dagitoy nga addang ket makatulong iti amin a mangisigurado a dagiti adu a panagurnos ket nasayaat nga awaten ti komunidad ti Wikipedia.
Ti adu a panagurnos ket nasken a mairepaso tapno mapasingkedan iti konsenso kadagiti amin a mabanagan nga editor. Isu a ti aniaman a panagbaliw a mangbaliw ti kaibuksilan ti artikulo ket nakaro (saan a bassit), urayno ti inurnos ket maymaysa a balikas .
Awan met dagiti nasken a termino a pakaitunosam no agaramid kadagiti adu a panagurnos, ngem dagiti maisingasing dita ngato ket nagablinen a dagiti nasayaat a panagsanay. No kayatmo nga aramiden iti bukodmo a waya, ti pagbanagan dagiti inurnosmo a maurnosto manen ket nangatngato.
"Kitaen ti taudan" – nasalakniban a pampanid[urnosen | urnosen ti taudan]
Adda met dagiti panid a nasalakniban manipud iti panagurnos. Dagitoy a panid ket addaan iti etiketa ti
Kitaen ti taudan imbes nga iti maysa nga etiketa ti
Urnosen . Mabalinmo pay met a saan a dagus nga urnosen dagitoy a panid, babaen ti panangited iti "kiddaw ti panagurnos" – ti maysa nga editor nga addaan iti abilidad nga agurnos iti nasalakniban a panid ket mangsungbatto iti kiddawmo. Mabalinmo ti mangited iti kiddaw babaen ti panagpindut iti etiketa ti
Kitaen ti taudan iti dayta a panid ken ti panagusar iti silpo ti "Agkiddaw iti panagurnos" iti kanawan a baba.
Pananginayon kadagiti reperensia[urnosen | urnosen ti taudan]
Adda met ti ramit ti Wikipedia:refToolbar 2.0 a nairaman iti ngato ti pagurnosan a kahon a mangpalaka ti agianayon ken umno a panagpormat kadagiti reperensia. Ti ramit ket mabalin nga agusar ti maymaysa a pirgis iti datos, a kas ti PMID wenno ISBN, tapno mapunno dagiti dadduma a salaysay. Nupay kasta, daytoy a ramit ket sagpaminsan laeng a mabalin. Ti nasaysayaat a ramit ket mabirukan ditoy: [1], ngem agdama met a nadadael.
Wiki a panagsurat[urnosen | urnosen ti taudan]
Ti wiki a panagsurat ket ti pakaammo a saan a maiparang iti nalpasen nga artikulo. Ti wiki a panagsurat ket makita laeng iti paset ti pagurnosan ken mangibaga iti sopwer iti pannakaiparang iti artikulo. Ti batayan a listaan ti wiki a panagsurat ket mabirukan iti nadaras a reperensia.
Adu pay a pakammo iti panagurnos ti pampanid iti wiki[urnosen | urnosen ti taudan]
Panagrugi[urnosen | urnosen ti taudan]
Dagiti annuroten ken dagiti taripnong[urnosen | urnosen ti taudan]
Siguraduem a mangitedka ti pakaammo a maitunos iti naisangayan a panggep iti Wikipedia, wenno ti linaonmo ket mabalin a maikkat. Mabalinmo met a kanayon nga usaren dagiti tungtungan a panid tapno makasaludsodka wenno mangpadas no maawat iti kapanunotam. Pangngasi a dagiti kontribusionmo ket masakopan babaen ti.
Makatulong a pakaammo[urnosen | urnosen ti taudan]
- MAS/Panagurnos
- Nadaras a reperensia
- No marigatanka nga agurnos iti atiddog a panid
- No ti artikulo ket nasalakniban iti panagurnos
- Maipanggep iti pakasaritaan ti panid


text:
Estoria 15: Timmaliaw ti Asawa ni Lot
NAKIPAGTAENG ni Lot ken ti pamiliana a kadua ni Abraham idiay daga ti Canaan. Maysa nga aldaw kuna ni Abraham ken ni Lot: ‘Awan nawadwad a daga ditoy para kadagiti amin nga an-animaltayo. Pangngaasim ta agsinata.’
Nakakita ni Lot ti nagpintas a paset ti daga nga adda danumna ken adu a ruot para iti an-animalna. Isu daytoy ti Distrito ti Jordan. Gapuna inyalis ni Lot ti pamiliana ken an-animalna sadiay. Iti kamaudiananna nagtaengdan idiay siudad ti Sodoma.
Dagiti tattao idiay Sodoma ti dakesda unay. Makariribok daytoy ken ni Lot, ta isut’ nasayaat a tao. Uray ti Dios mariribokan met. Iti kamaudiananna, nagbaon ti Dios ti dua nga anghel a mamakdaar ken ni Lot a dadaelenna ti Sodoma ken ti dumna a siudad ti Gomorra gapu iti kinadakesda.
Kuna dagiti anghel ken ni Lot: ‘Darasem! Alaem ti asawam ken ti dua a babbalasangmo ket rummuarkayo ditoy!’ Ket inkibin dagiti anghel ida ken inruarda ida iti siudad. Maysa kadagiti anghel ti nagkuna: ‘Isalakanyo ti biagyo! Dikay tumaltaliaw.’
Gapuna nagtaray ni Lot ken ti babbalasangna. Saanda a timmaltaliaw. Ngem simmukir ti asawa ni Lot. Nagsardeng iti apagbiit ket timmaliaw idiay Sodoma. Ket nagbalin a teddek ti asin ti asawa ni Lot. Makitam kadi dayta iti retrato?
Ipakpakita daytoy kadatayo nga isalakan ti Dios dagitoy agtulnog kenkuana, ngem dagidiay sumukir mapukawda ti biagda.
Genesis 13:5-13; 18:20-33; 19:1-29; Lucas 17:28-32; 2 Pedro 2:6-8.
Dagiti Saludsod
- Apay a nagsina da Abraham ken Lot?
- Apay a pinili ni Lot ti agnaed idiay Sodoma?
- Ania a kita ti tattao dagiti agnanaed idiay Sodoma?
- Ania a pakdaar ti inted ti dua nga anghel ken ni Lot?
- Apay a nagbalin a teddek ti asin ti asawa ni Lot?
- Ania ti maadaltayo iti asawa ni Lot?
Kanayonan a salsaludsod
- Basaenyo ti Genesis 13:5-13.
Ania ti maadaltayo ken ni Abraham no maipapan iti panangrisut iti parikut iti nagbaetan dagiti tattao? (Gen. 13:8, 9; Roma 12:10; Fil. 2:3, 4)
- Basaenyo ti Genesis 18:20-33.
Kasano a ti pannakilangen ni Jehova ken ni Abraham ipatalgedna kadatayo a mangukomto a sililinteg da Jehova ken Jesus? (Gen. 18:25, 26; Mat. 25:31-33)
- Basaenyo ti Genesis 19:1-29.
Ania ti isuro daytoy a salaysay ti Biblia maipapan iti panangmatmat ti Dios iti homoseksualidad? (Gen. 19:5, 13; Lev. 20:13)
Ania ti nagdumaan da Lot ken Abraham no iti wagas a panagtungpalda iti bilin ti Dios, ket ania ti maadaltayo iti daytoy? (Gen. 19:15, 16, 19, 20; 22:3)
- Basaenyo ti Lucas 17:28-32.
Ania ti adda iti puso ti asawa ni Lot maipapan kadagiti material a banag, ket kasano a pakaballaagantayo daytoy? (Luc. 12:15; 17:31, 32; Mat. 6:19-21, 25)
- Basaenyo ti 2 Pedro 2:6-8.
Kas panangtulad ken ni Lot, ania koma ti kababalintayo iti dakes a lubong a nanglikmut kadatayo? (Ezeq. 9:4; 1 Juan 2:15-17)


text:
SALUDSOD DAGITI AGTUTUBO
Dakes Kadi ti Homoseksualidad?
“Ti maysa kadagiti karigatan a lablabanak idi dumakdakkelak ket ti pannakaatrakarko kadagiti padak a lallaki. Ti ammok idi no mapukawto met laeng dayta a rikna, ngem saan met.”—David, 23.
Maysa a Kristiano ni David, ket kayatna a maragsakan ti Dios kenkuana. Maaramidna ngata dayta uray no adda panaggustona kadagiti padana a lallaki? Ania a talaga ti rikna ti Dios maipapan iti homoseksualidad?
Ania ti kuna ti Biblia?
Agduduma ti kapanunotan ti adu a kultura maipapan iti homoseksualidad, ken agbaliwbaliw dayta iti panaglabas ti panawen. Ngem saan a sursuroten dagiti Kristiano ti kapanunotan ti kaaduan ken saanda nga agpaimpluensia iti “angin ti sursuro.” (Efeso 4:14) Ti Biblia ti pagibasaranda iti patpatienda maipapan iti homoseksualidad (ken iti dadduma pay nga aramid a konektado iti dayta).
Nalawag ti prinsipio ti Biblia maipapan kadagiti homoseksual nga aramid. Kuna ti Sao ti Dios:
“Dika makikaidda iti maysa a lalaki a kas ti pannakikaiddam iti maysa a babai.”—Levitico 18:22.
‘Ti Dios, mayannurot kadagiti tarigagay ti puspusoda, . . . inyawatna ida kadagiti nakababain a panaggartem iti sekso, ta agpadpada a dagiti babbai sinukatanda ti nakaisigudan nga usar ti bagbagida iti maysa a maikaniwas iti nakaparsuaan.’—Roma 1:24, 26.
“Dikay payaw-awan. Uray dagiti mannakiabig, wenno dagiti managrukbab iti idolo, wenno dagiti mannakikamalala, wenno dagiti lallaki a maipaay kadagiti di nainkasigudan a panggep, wenno dagiti lallaki a makikaidda kadagiti lallaki, wenno dagiti mannanakaw, wenno dagiti naagum a tattao, wenno dagiti managbarbartek, wenno dagiti manangrabngis, wenno dagiti manangkikil didanto tawiden ti pagarian ti Dios.”—1 Corinto 6:9, 10.
Kinaagpaysuanna, para iti amin a tao dagiti prinsipio ti Dios, addaanda man iti homoseksual a rikna wenno awan. Maysa pay, masapul a kontrolen ti amin a tao ti riknada nga agaramid iti banag a kagura ti Dios.—Colosas 3:5.
Kayatna kadi a sawen . . . ?
Kayatna kadi a sawen a supsuportaran ti Biblia ti pananggura kadagiti homoseksual?
Saan. Kinaagpaysuanna, saan a supsuportaran ti Biblia ti pananggura iti uray asinoman—bakla man, tomboy, wenno saan. Isursuro ti Biblia nga ‘ikagumaantayo ti makikappia iti amin a tattao,’ aniaman ti klase ti kabibiagda. (Hebreo 12:14, Ti Baro a Naimbag a Damag Biblia) Isu a saan a nasayaat ti pananginsulto, pananguyaw, panangdangran, wenno aniaman a klase ti di umiso a panangtrato kadagiti homoseksual.
Kayatna kadi a sawen a masapul a kontraen dagiti Kristiano dagiti linteg a mangipalubos iti same-sex marriage?
Ibaga ti Biblia a ti urnos ti Dios para iti panagasawa ket ti panagtipon ti maysa a lalaki ken maysa a babai. (Mateo 19:4-6) Ngem ti panagdedebate kadagiti linteg maipapan iti same-sex marriage, wenno panagasawa ti agpada a lalaki wenno agpada a babai, ket isyu nga adda koneksionna iti politika, saan nga isyu iti no ania ti naimbag wenno dakes. Ibagbaga ti Biblia kadagiti Kristiano nga agtalinaedda a neutral iti politika. (Juan 18:36) Isu a saanda a suportaran wenno kontraen dagiti linteg ti gobierno a konektado iti same-sex marriage wenno kadagiti homoseksual nga aramid.
Ngem kasanon no . . . ?
Ngem kasanon no homoseksual ti maysa a tao? Makapagbalbaliw pay ngata?
Wen. Kinapudnona, kasta ti dadduma idi umuna a siglo! Kalpasan ti panangibaga ti Biblia a saan a tawiden dagiti homoseksual ti Pagarian ti Dios, kunana: “Kasta idi ti sumagmamano kadakayo.”—1 Corinto 6:11.
Kaipapananna kadi a dagidiay nangisardeng iti homoseksual nga aramid ket awan a pulosen ti aniaman a riknada a mangsubli iti dati a panagbiagda? Saan. Kuna ti Biblia: “Kawesanyo ti bagbagiyo iti baro a personalidad, a babaen iti umiso a pannakaammo mapabpabaro.” (Colosas 3:10) Agtultuloy a proseso ti panagbalbaliw.
Ngem kasanon no ti maysa a mayat a mangaramid iti pagayatan ti Dios ket adda pay laeng homoseksual a riknana?
Aniaman dayta a riknana, mabalin a baybay-an wenno labananna dayta. Kasano? Kuna ti Biblia: “Itultuloyyo ti magna babaen ti espiritu ket saankayto a pulos makaaramid iti nainlasagan a tarigagay.”—Galacia 5:16.
Siputam ta saan nga imbaga dayta a bersikulo nga awanen a pulos ti nainlasagan a tarigagay ti maysa a tao. No di ket babaen iti napasnek a panagadalna iti Biblia ken panagkararagna, maaddaan iti pigsa a manglaban iti homoseksual a riknana.
Napaneknekan dayta ni David, a nadakamat iti rugi ti artikulo. Mas nalabananna ti problemana idi imbagana dayta kadagiti nagannakna. “Nakadagdagsen dayta a problemak,” kunana, “ken siguro, mas na-enjoy-ko koma ti kinatin-edyerko no nasapsapa nga imbagak dayta kadakuada.”
Talaga a naragragsaktayo no surotentayo dagiti pagannurotan ni Jehova. Kombinsidotayo a dagita ket ‘nalinteg, mamagrag-o iti puso,’ ken ti panangsurot kadagita ket agresulta iti “dakkel a gunggona.”—Salmo 19:8, 11.
Ammuem ti Ad-adu Pay
AGRIINGKAYO!
Ti Kadi Panagasawa ket Maysa Laeng a Panagtipon ti Lalaki ken Babai?
Ammuem no kasano a makatulong iti agassawa dagiti inted ti Dios a papelda tapno naragsak ken naballigida.